qundao/data-zh-poetry huggingface dataset:
寄赠刘仲修
作者：刘崧
朝代：明
体裁：古风

我昔东游紫瑶峰，手携仙人九节筇。天宁讲师好静者，邀坐绝顶看云松。是时君从槎溪来，石室相逢心眼开。题诗忽满雪色壁，仙药昼下莲花台。石桥流水听猿处，绝似天台赤城路。不见山中王子乔，吹笙自入浮云去。感君萍蓬无定居，几回寄我云中书。缄藏怀袖不忍发，愁心炯炯明寒虚。东南丧乱乘五载，昔者交游竟谁在。清江碧嶂落日外，修竹啼莺久相待。往闻亲庭阻归舟，书来可以宽离忧。官船何日出川口，早晚相迎金凤洲。凤洲萧条归未得，经年寄食江边宅。早春舣棹忆曾过，行踏江沙雨中别。君从二月来南平，我复鼓枻从东征。城西王郎竹林下，怀我无限沧洲情。如何相寻不相遇，空使愁心结烟雾。春风吹尽碧兰花，愁满西轩绿筠树。昨者临流别远人，忽忆旧游心更亲。便当买船载歌舞，从尔烂醉江南春。
寄赠印山黄巡检进贤
作者：刘崧
朝代：明
体裁：七言律诗

茫茫江海暗烟涛，公子临边事武韬。野砦入云山似印，悬岩飞雨石如刀。马头猎罢秋风起，剑底诗成夜月高。寂寞林居最相忆，尘埃凉满旧绨袍。
寄赠周德刚自万安归九江
作者：刘崧
朝代：明

惶恐滩声日夕哀，故人令弟独能来。岭南盗寇经时出，江上舟？几日回。客路西风桑叶落，故园细雨菊花开。县公留别应相惜，白藕黄橙照酒罍。
寄赠广昌盛县尹
作者：刘崧
朝代：明
体裁：七言律诗

郡邑劳劳困茧丝，喜闻令尹政平夷。中朝奏最宜增秩，南国观风定采诗。百里不知持牍吏，三年祗似下车时。微生敢恨循廉远，摇落秋山有所思。
寄赠张隐君
作者：刘崧
朝代：明
体裁：古风

仙人身著紫绮裘，昨者来自南陵州。南陵之山高百尺，中有叠嶂之危楼。烟光涌翠当碧落，石瀑飞嶂鸣清秋。庾公谢朓招不起，至今山水令人愁。飘然戏笙鹤，南过三湘去。落日下洞庭，长歌揽巫楚。楚王台榭杳霭间，青鸟飞去何时还。三十六天朱陵洞，七十二峰南岳山。娟娟绿萝裳，袅袅临流女。倏忽如飘风，白波愁日暮。重华之琴不复鼓，灵瑟年年泣秋雨。仙人自是留侯徒，口诵黄石相传书。左按钧天之广乐，右接奇肱之飞车。鱼龙掀舞明月下，坐使千古成须臾。我思仙人碧云里，再拜扬言惭仰视。瑶草春香石洞霞，白榆夜浸天河水。天河水流无尽时，织女秋鬓应成丝。若过扶桑定相待，我欲乘槎浮东海。
寄赠旴江郡教刘公稷
作者：刘崧
朝代：明
体裁：七言律诗

十年不见刘文学，白发新来几许长。官舍晓清槐叶暗，泮林春雨杏花香。听泉定过麻姑洞，看月还寻华子冈。山屐酒壶从倒载，昔贤高咏故难忘。
寄赠曾文祥
作者：刘崧
朝代：明
体裁：古风

十年不见故人面，秋风吹云隔山县。当时相遇潋江亭，感子哀吟泪如霰。山川莽莽生风尘，道路东西长苦辛。鬓毛萧索易成老，肝胆轮囷空向人。金精洞前偶相访，一读新诗一惆怅。短章孤韵破岑寂，长句雄辞入悲壮。杜陵布衣日烦忧，闾阎小儿狐白裘。文章有神足自托，富贵无分吾何求。平原信陵骨已朽，折节好贤竟谁有。苍苔茅屋双短屐，落叶离亭一樽酒。丈夫意气未可摧，临汝田园须早回。成名岂必在朝市，自古云林多异才。
寄赠瑞金曾尹
作者：刘崧
朝代：明
体裁：七言律诗

县城深隐乱山围，令尹能官愿不违。硐客输租前月至，邮胥报事近时稀。庭边花发幽禽下，垄上桑阴野雉飞。早见循良归汉记，穷荒犹得借馀辉。
寄赠翠岩泰上人
作者：刘崧
朝代：明
体裁：五言律诗

兰若倚西冈，年深松桂长。似闻葛洪井，还近赞公房。挂衲云林净，翻经石榻凉。下方一回首，烟雾日苍苍。
寄赠陈侯短歌并柬项性高陈宗舜二进士
作者：刘崧
朝代：明
体裁：古风

陈侯昔尹兴国时，为政喜尚清而夷。讼庭无人山鸟下，蒲鞭日挂甘棠枝。闻君佳誉喧两耳，玉树亭亭照秋水。至今父老称诵之，满县春风散桃李。锦袍羽箭乌角弓，身骑官马如飞龙。只今出入宰相府，帐下貔虎皆骁雄。羡君多才仍好武，轻骑能冲阵如雨。酒酣肝胆向人倾，起拂吴钩坐中舞。我有狂客陈村民，为言昔者长相亲。幕宾况有项文学，安得一见清心尘。潋江沙晴秋草绿，却望崆峒歌伐木。王郎定棹酒船过，我行不归将奈何。
寄赠马良卿归九江
作者：刘崧
朝代：明
体裁：七言律诗

尚忆临仙琪树秋，故人经岁独淹留。千峰雨色侵林屋，十里滩声绕县楼。王粲早应怀北返，马卿未必困南游。江亭杨柳青如染，谁遣朝来重别愁。
寄酬长兴知县萧德瑜四首
作者：刘崧
朝代：明

有美长兴宰，曾为工部郎。冶金精范器，制锦动成章。客鬓何曾白，乡心故自长。永怀明月夜，送酒过濠梁。山泽通虞部，图书限职方。向来嗟共事，此别更殊乡。羸马燕山远，红船霅水长。各言思奋励，未可惜参商。近见湖洲客，因传三月书。关河千里外，霜露九秋馀。作县能知事，携家想定居。几时苕霅上，相见采芙蕖。五十今逾四，惊添白发多。遭逢嗟已盛，报答欲如何。边月明山驿，沙冰带塞河。远凭南乡雁，一寄北行歌。
寄酬长兴知县萧德瑜四首·其一
作者：刘崧
朝代：明
体裁：五言律诗

有美长兴宰，曾为工部郎。冶金精范器，制锦动成章。客鬓何曾白，乡心故自长。永怀明月夜，送酒过濠梁。
寄酬长兴知县萧德瑜四首其三
作者：刘崧
朝代：明
体裁：五言律诗

近见湖洲客，因传三月书。关河千里外，霜露九秋馀。作县能知事，携家想定居。几时苕霅上，相见采芙蕖。
寄酬长兴知县萧德瑜四首其二
作者：刘崧
朝代：明
体裁：五言律诗

山泽通虞部，图书限职方。向来嗟共事，此别更殊乡。羸马燕山远，红船霅水长。各言思奋励，未可惜参商。
寄酬长兴知县萧德瑜四首其四
作者：刘崧
朝代：明
体裁：五言律诗

五十今逾四，惊添白发多。遭逢嗟已盛，报答欲如何。边月明山驿，沙冰带塞河。远凭南乡雁，一寄北行歌。
寄青原福上人
作者：刘崧
朝代：明
体裁：五言律诗

闻说靖居寺，莲花峰最奇。几年增怅望，何日是来时。晓刹蟠丹壁，春泉注玉墀。塔前荆树好，应长向南枝。
寄韩希说
作者：刘崧
朝代：明
体裁：七言律诗

磊落旴江韩掾史，十年不调滞江城。登山短屐自意远，近水小楼偏眼明。梧桐深巷围金井，杨柳小窗调玉笙。且可林泉投野逸，莫持文采动公卿。
寄题会昌陈氏近村小隐
作者：刘崧
朝代：明
体裁：七言律诗

颍川太丘贤子孙，卜宅湘川还近村。斜日数尖山入座，清风几个竹当门。载酒每闻佳客至，卷书时共野人言。若为揽袂去城郭，远访桃花流水源。
寄题凌云亭
作者：刘崧
朝代：明
体裁：古风

吾乡山水何处好，石台溪上桃源堡。兰陵公子气凌云，故结新亭傍林岛。亭前地势深回环，落花细草晴班班。垂杨尽拂烟际水，好鸟啼破云中山。我昔东寻雪山顶，忆过溪南踏松影。开轩酌我紫霞杯，三日东风吹不醒。就中二老难弟兄，阶庭秀发皆璚瑛。向非前朝进士宅，安得乔木排高闳。仙坛峨峨峙亭左，云气飞来交四座。月明吹笛泛灵槎，定有仙人夜相过。人间车马尘纷纷，羡君清逸能超群。题诗先寄亭中友，他日相携玩白云。
寄题金精山凌云亭为王太守赋
作者：刘崧
朝代：明
体裁：古风

仙女谢尘匹，啸歌云雾间。一朝乘云去，笙鹤渺空山。山山翠石盘，涧涧飞泉响。谁凿洞门开，峰前见仙掌。虚圆若剖瓜，中抱玉清家。秋风石岩顶，吹下碧桃花。桃花不到地，化作云飞去。紫殿十二重，重重映琪树。太守骑马来，解鞍憩青屏。冯虚斲山翠，特起凌云亭。亭中秋气高，濯雪嗽丹井。遥空明月上，歘见孤鸾影。露下白石床，满林金橘香。绿发垂千丈，秪今馀几长。忆同姜炼师，载酒跻灵域。手把女萝衣，题名向东壁。仙人久相待，重往当何时。为君扫苔石，更写凌云诗。
寄题麾羽轩
作者：刘崧
朝代：明
体裁：七言律诗

诸葛南征且未回，城头华构立崔嵬。手麾白羽当轩坐，目送晴云度水来。士马合围鱼贯出，旌旗分队雁行开。极知裘带从容地，笳鼓时时送酒杯。
寄题黄氏竹所
作者：刘崧
朝代：明
体裁：七言律诗

闻说山人种竹多，秋风萧飒意如何。浮云不尽夏西谷，落日遥连淇上波。起舞蛟龙金错落，飞来丹凤锦婆娑。何时白日清江路，乞与渔竿理钓蓑。
富田文彦高先丞相信国公诸孙先是丞相故第及祭田类为孙寇所夺事平彦高尽复之为新祠祀丞相于故第盖盛举也余过富川拜丞相祠因与彦高相见道旧于别也写墨竹为赠复题诗以美之
作者：刘崧
朝代：明
体裁：七言律诗

丞相祠前竹满墀，亭亭风节在孙枝。讵知雪压霜披后，如见龙游凤翥时。万壑秋声传瑟瑟，两溪晴绿浸离离。新图写赠还相别，晏岁风流重尔思。
富田筑城歌二首
作者：刘崧
朝代：明

尽起东乡人，筑城富田去。官军有老小，徙向城中住。朝为山中坟，暮作城下窟。可怜筑城夫，见石不见骨。
富田筑城歌二首·其一
作者：刘崧
朝代：明
体裁：五言绝句

尽起东乡人，筑城富田去。官军有老小，徙向城中住。
富田筑城歌二首其二
作者：刘崧
朝代：明
体裁：五言绝句

朝为山中坟，暮作城下窟。可怜筑城夫，见石不见骨。
寒夜
作者：刘崧
朝代：明
体裁：七言绝句

马龁枯荄寒夜长，风如箭镞射阴房。不知门外三更雪，误起开门看月光。
寒夜感兴和廖子所二首
作者：刘崧
朝代：明

浦月初沈后，林霜欲下时。空馀清夜永，不尽故园思。旅雁惊寒惨，邻鸡戒晓迟。床帷怜稚子，此意未能知。未赋潘安兴，仍怀宋玉悲。溪山百里道，雨雪暮年期。儒术真何济，农书竟不知。临晨增感激，一谢故人思。
寒夜感兴和廖子所二首·其一
作者：刘崧
朝代：明
体裁：五言律诗

浦月初沈后，林霜欲下时。空馀清夜永，不尽故园思。旅雁惊寒惨，邻鸡戒晓迟。床帷怜稚子，此意未能知。
寒夜感兴和廖子所二首·其二
作者：刘崧
朝代：明
体裁：五言律诗

未赋潘安兴，仍怀宋玉悲。溪山百里道，雨雪暮年期。儒术真何济，农书竟不知。临晨增感激，一谢故人思。
寒日
作者：刘崧
朝代：明
体裁：五言律诗

寒日闭门早，荒村落木齐。昆虫霜后蛰，豺虎草间啼。碧海终难涉，青云未可梯。鹿门早晚去，妻子定相携。
寓翁
作者：刘崧
朝代：明
体裁：五言律诗

问翁何所寓，非寓亦非真。落落林泉迹，悠悠天地身。弹琴忘雅俗，饮酒信醨醇。千载蒙庄叟，相看意独亲。
寓铁柱怡真堂柬左德昭
作者：刘崧
朝代：明
体裁：五言律诗

自有幽栖志，长嫌俗境喧。喜寻高士宅，得共故人论。古井波围柱，深檐石作垣。焚香足危坐，清咏五千言。
对月
作者：刘崧
朝代：明
体裁：五言律诗

今年十五夜，看月在流江。谁遣遗乡邑，犹疑接澒泷。水光浮战舰，山翠隐蓬窗。倾影那能寂，含悽对酒缸。
对月
作者：刘崧
朝代：明
体裁：五言律诗

海月三更白，江风七月寒。久知行客惯，强作故园看。菜疃依壖辟，茆亭傍水安。萧条南戍里，独自戴儒冠。
对月
作者：刘崧
朝代：明
体裁：五言律诗

落尽东门柳，辞家又一年。浮云千里外，明月九秋前。席近花香润，楼当桂影偏。思乡意未已，鸿雁已翩翩。
对雨有赋柬萧篪
作者：刘崧
朝代：明
体裁：七言律诗

栀子经年未着花，飘飘风雨到山家。当楼烟薄锁不断，隔竹风高吹更斜。村巷门深低宿草，石窠盆小涨微沙。下帷不出愁泥潦，江上何人驻小车。
寻云陟累榭送严子善之上犹
作者：刘崧
朝代：明
体裁：古风

寻云陟累榭，遐览以舒忧。皛皛天宇清，矗矗栏楹幽。静赏抚危构，浩歌睇崇丘。君子有远行，佳期谁与俦。饯言以遵路，延伫更临流。
寻人家至石岭下冲雨入大村夜宿罗坑
作者：刘崧
朝代：明
体裁：五言律诗

石岭重攀跻，罗坑及暝栖。不辞冲暮雨，政恐踏秋泥。亲老愁多病，儿痴睡更啼。艰虞戒前路，不敢候鸣鸡。
寻春
作者：刘崧
朝代：明
体裁：七言绝句

颠云横雨挟风尘，终日寻春不见春。鸡犬已空桑柘废，清明谁是踏青人。
将入富田过深溪闻康山长宗武以视亲药留义山堂不果访赋诗奉寄
作者：刘崧
朝代：明
体裁：七言律诗

暮入深林路欲迷，还闻藜杖出山西。亲庭药裹应常问，仙馆松醪得共携。落日横江惊虎斗，残星隐树听乌啼。相看去住成愁绝，犹拟追寻过别溪。
将发舟承曾自道留宿舟中临别赋赠
作者：刘崧
朝代：明
体裁：七言律诗

一上南船独怆神，感君留宿见情亲。城头桃李春愁客，水上星河夜近人。自古文章关气运，祗今道路昧风尘。从知即别频回首，烟树鸡鸣已达晨。
将归南平发舟喜赋
作者：刘崧
朝代：明
体裁：七言律诗

梅演山前闻雁来，珠湖渡口放船回。晚云出岭作疏雨，秋水满江生绿苔。故里风烟频入梦，中年世事独兴哀。飘摇莫恋诗千首，断送深凭酒一杯。
将归南平赋别罗斗明
作者：刘崧
朝代：明
体裁：古风

五月辞滕阁，南船遇北风。故人一相见，乃在太湖东。湖东无数垂杨柳，执手殊乡惊忽聚。回舸沽酒豫章楼，且复维舟为君住。忆我往年游潋川，城南日出花如烟。龙王潭上钓秋水，太傅岩前听瀑泉。洞门盘盘万松引，更爱灵山石如笋。当时题句最思君，南海云涛隔飞隼。何年海上却东归，栖息瑶冈掩素扉。春雨歌残紫芝曲，秋风吹老绿萝衣。南州萧瑟风尘起，跃马提兵从此始。野狐不敢向南号，宝石峰前阵如蚁。知君卓荦负奇才，离乱相逢心眼开。绣衣使者入闽海，揽辔定觅君同来。龙沙吹雪日欲落，旌阳仙居久寂寞。人生富贵徒尔为，须把高怀付酣酌。我有古剑青芙蓉，起舞莫惜千钟空。明日开帆上江去，思君却望水西峰。
将至东阿喜望谷城诸山
作者：刘崧
朝代：明
体裁：七言律诗

一望川原苍莽间，天低风定冻云閒。河经南堰还归海，路出东阿始见山。野雪渐消沙隐隐，烧烟初散草斑斑。遥怜黄石遗祠在，千古高名不可攀。
将至徐州见人种树者
作者：刘崧
朝代：明
体裁：七言绝句

舟下徐洪冻已开，故园远在赣江隈。家家春近栽杨柳，江上行人且未回。
将至藤州喜赋
作者：刘崧
朝代：明
体裁：七言律诗

孤城隐隐见中流，八桨翩翩送客舟。山拥瘴烟迷柳硐，水穿石碛下梧州。寒暄异景愁深入，言语殊方强笑酬。莫叹羁怀劳北望，且勤王事赋南游。
将至高州忆佥宪潘士谦时分按雷琼
作者：刘崧
朝代：明
体裁：七言律诗

东上遥峰曙色催，日光林影共徘徊。藤花乱落溪风起，木叶骤鸣山雨来。涧道水深行处转，石门云气望中开。潘仙何许烧丹去，拟共吹笙拂紫苔。
将进酒
作者：刘崧
朝代：明
体裁：乐府曲辞

高堂帟帐围暖烟，繁弦急管喧两筵。主人敬客奉觞酒，再拜客前百千寿。玻瓈鸭绿鹅乳黄，紫檀夜压松花香。吴姬窈窕解歌舞，眉黛娇春凝煖光。古来豪杰重然诺，意气相倾等山岳。腰间自有双吴钩，换酒醉君君莫愁。
小年夜对酒忆吕徐二佥宪
作者：刘崧
朝代：明
体裁：七言律诗

陌头飞雪浥轻尘，江上寒云限去津。对酒远怀同舍客，维舟犹作异乡人。谁家村鼓驱傩鬼，何处香饧事灶神。明日东风京国道，满头华发为谁新。
小庄
作者：刘崧
朝代：明
体裁：七言绝句

老虎庙前溪水长，白羊坪下晚山苍。到家尚远心先近，指点行人问小庄。
小松
作者：刘崧
朝代：明
体裁：五言绝句

手拂青松树，新抽数寸条。殷勤将雨露，头上是云霄。
小雨约李克正过池上
作者：刘崧
朝代：明
体裁：七言绝句

溪南云隔数青峰，别馆秋光也自浓。细雨不嫌沙路湿，明朝池上看芙蓉。
少年行
作者：刘崧
朝代：明
体裁：乐府曲辞

乍出建章宫，还过酒肆中。听歌留宝剑，数雁试雕弓。烟草一片绿，风花千点红。马骄嘶不住，直骤渭城东。
尚友斋为旷伯逵赋
作者：刘崧
朝代：明
体裁：四言诗

繄予之生，乃后古人。岂不尚友，远而莫因。譬彼方夜，思见出日。狂走大呼，秪益其疾。及求吾心，夫岂远而。昼读其书，夜梦见之。我疑其生，世谓其死。不曰斯今，亦有君子。有鸟有鸟，鸣于高林。彼君子兮，怀之好音。视彼日月，滔滔其迈。人而离居，曷云不戒。闻子今日，涉江远来。何以来思，赠之琼瑰。穆穆其风，菀菀者柳。何以永日，且以酌酒。汎汎中流，招之以舟。一日不见，余心则忧。居则同襺，出则更屧。云胡拒之，彼则有挟。我友旷逵，友道则隆。维彼所尚，实获我同。蓬依于麻，禾乱于莠。嗟尔君子，式尚尔友。
尝山药
作者：刘崧
朝代：明
体裁：五言律诗

谁种山中玉，修圆故自匀。野人寻得惯，带雨斸来新。味益丹田暖，香凝石髓春。商芝亦何事，空负白头人。
尝柑子果
作者：刘崧
朝代：明
体裁：七言律诗

结根僻在赣山西，风味何年入品题。物色早烦天语问，甘鲜还共橘包携。霜馀鸟雀朝朝下，雾里鼪鼯夜夜啼。万里中原荆棘满，独拈青颗为悲悽。
山中
作者：刘崧
朝代：明
体裁：五言律诗

岂有人知处，白云连上层。入深疑遇虎，爱净欲依僧。风磴鸣樵斧，岩烟翳佛灯。如何江浦上，杀气苦凭陵。
山中有怀左炼师
作者：刘崧
朝代：明
体裁：七言律诗

东风昨夜到岩扉，观物应知静不违。碧嶂花开山入绣，绿池草满水生衣。卷书石上弹棋坐，送酒林间负杖归。却忆西山紫霞客，仙游何许寄书稀。
山楼偶题
作者：刘崧
朝代：明
体裁：七言绝句

东南争战定何如，二月农民少定居。独上西楼坐寥阒，四山烟雨一床书。
山楼即事
作者：刘崧
朝代：明
体裁：五言律诗

楼出青峰上，檐栖碧树端。雨窗晨易白，云榻夜多寒。微醉时欹枕，閒愁独倚栏。纷纷犹战夺，托迹敢求安。
山楼秋兴和友人韵
作者：刘崧
朝代：明
体裁：七言律诗

水口何年别起楼，登临亦足散羁愁。泉声近报山中夜，月色遥分海上秋。访古长怀寻马迹，探幽犹拟上牛头。西岩闻有花如雪，载酒还能共醉不。
山矾
作者：刘崧
朝代：明
体裁：五言律诗

本自托山谷，年年春暮开。野人不爱惜，折送满城来。皓雪千枝积，香风十里回。故人坟上路，见尔独兴哀。
山茶
作者：刘崧
朝代：明
体裁：五言律诗

闻说真常观，山茶兀老苍。根盘千古盛，干拔五枝长。翠羽团秋色，丹砂注夜光。神仙谁种此，又见海成桑。
岁暮南归留别萧翀诸友
作者：刘崧
朝代：明
体裁：古风

旅寐不能旦，披衣坐床帷。屋角晓色动，鸟鸣已多时。起坐出庭际，云物正华滋。残雪未尽消，群山郁参差。即此念故园，焉得不怀思。岂曰无尊酒，足以欢相持。矧属岁运周，返驾固其宜。理策望前路，揖君从此辞。穷檐有稚子，但讶归来迟。
岁暮南溪柬诸君子
作者：刘崧
朝代：明
体裁：七言律诗

檐前白日又成晚，溪上青山浑欲春。晏岁偏伤多感客，异乡犹有未归人。数株杨柳摇落尽，一双鹡鸰来往驯。最惜酒酣羌管发，霜风拂拂起梁尘。
岁暮戏柬天英上人
作者：刘崧
朝代：明
体裁：七言绝句

残年寄食尚天涯，风裂禅衣面扑沙。还忆故山晴雪里，閒拖锡杖看梅花。
岁暮自靖安县将归南平留别袁明诚茂才
作者：刘崧
朝代：明
体裁：古风

昔我始客豫章城，众中识君颜色清。十年异县风雨隔，芳草满园啼早莺。宁知此别堕千里，与子溪南同濯缨。春华过眼叶秋脱，思之可使神魂惊。读书济胜恒有道，辞家作客宁无营。亦知云中鸿雁急，岂有地上麒麟行。清秋门巷三日雨，已觉满眼牵愁生。高林凉日白惨淡，幽谷细雾寒峥嵘。寻常抚事念乡邑，见尔不殊亲弟兄。岂但过从慰寂寞，喜可纵谈开老成。芙蓉作花露始白，拟以斗酒邀同倾。此时高堂念游子，举杯欲饮难为情。肥牲不如东邻菽，且可力养毋干荣。逝兹晏岁返故里，恐有寒草荒柴荆。稚子啼饥亦可念，几日江上先相迎。便从早晚出溪口，与子共赏西山晴。石头买船待明发，风吹北斗天中横。峡江见月定相忆，此意不尽东流声。
岁暮舟中有感
作者：刘崧
朝代：明
体裁：五言律诗

岁纪聿云暮，客程殊未央。大风吹旷野，积雪满河梁。城远难沽酒，瓶空欲问粮。何当转晴景，长啸下山阳。
峡山寺
作者：刘崧
朝代：明
体裁：七言排律

清远县东三峡长，峡山好在峡山央。寺门临水叠崖石，殿角挂山欹栋梁。幽涧鸟啼如解语，阴崖花发不知霜。将军自昔开蛮洞，庶子何年去帝乡。门掩野祠烟寂寂，船通官驿水茫茫。偶便禅悦堪娱性，不信猿声解断肠。
峭壁苍苍翠色新
作者：刘崧
朝代：明
体裁：五言绝句

岩石下阴阴，猗兰绿如剪。花发人不知，秋香如苔藓。
巢云歌为张彦升赋
作者：刘崧
朝代：明
体裁：古风

君从匡庐来，啸歌白云乡。白云千叠可揽结，九江秀色何苍苍。云之来兮茫洋，云之去兮不可以将，触石而起随风飘扬。问君结巢向何许，洞门遥架三石梁。薜荔为藉兰为房，明月为佩青霓裳，飘然远在天中央。手招云中君，为我吹笙簧。朝日射五色，烂然成天章。将西息乎昆崙之墟，南憩乎天台之阳。于以卧八极游四方，锦屏倒照秋水光。雪片吹落瑶花香，俯视六合中烟尘浩茫茫。泰山忽破碎，海水成枯桑。燕鸿越鸟无定栖，凤凰麒麟安可常。我欲呼谪仙拾琼芳，援斗杓，酌桂浆。却上匡庐望三湘，湘水深，九嶷长，云之巢，安可忘。
己亥三月歌
作者：刘崧
朝代：明
体裁：古风

己亥三月尾，大麦小麦黄欲起。风从北来雨不止，野雀漫天水漫地。高田雀飞可网罗，低田水来将奈何。
布履篇答舍弟
作者：刘崧
朝代：明
体裁：古风

季有双布履，携来自家乡。见兄赤两足，奉以慰踉跄。此履岂有华，素质而白章。缝纫出新制，絇綦已莫详。念兹苦寒地，九月露成霜。上马揽敝裘，入室坐匡床。谁为手足念，寒瘃惊劻勷。一朝被温柔，步履便且康。足受惭黄石，踵决谢卜商。不忍践荒秽，恐为明洁伤。俯视物有类，怆然感中肠。冠緌既成两，凫雁亦双翔。如何弟与兄，阔别遥相望。
布谷啼
作者：刘崧
朝代：明
体裁：古风

布谷啼，三月暮，麦老秧深时。田头不见人耕布，家家丁壮起从军，更有中男筑城去。布谷鸟，听我语，城中无田有官府。莫向城市啼，官中人怒汝。
幽事
作者：刘崧
朝代：明
体裁：七言律诗

城郭风尘故可伤，村居幽事未能忘。閒拈桐叶供题字，时采茆楂当裹粮。避雨偶寻松作盖，卧云聊借石为床。向来长物成多累，始觉萧然胜故乡。
广州杂韵
作者：刘崧
朝代：明
体裁：七言绝句

垂根榕树三千尺，结子芭蕉百万头。异味荐盘随地有，繁阴压屋半天浮。
广州杂韵
作者：刘崧
朝代：明
体裁：七言绝句

天边日出雾难收，海上潮来水逆流。一自征夫下番去，南风日日误登楼。
广州杂韵
作者：刘崧
朝代：明
体裁：七言绝句

峒商贩米笼千头，结竹浮江下广州。击鼓烧香南海庙，买羊沽酒市街楼。
广州杂韵
作者：刘崧
朝代：明
体裁：七言绝句

炎州果木人难识，诘问惭为口腹劳。滋味却缘相济好，也拈柑橘食羊桃。
广州杂韵
作者：刘崧
朝代：明
体裁：七言绝句

箸竹长篙铁木船，两樯夹立引藤牵。越童狎水仍轻悍，荡桨踏歌惊昼眠。
广州杂韵
作者：刘崧
朝代：明
体裁：七言绝句

越王台榭已成原，汉殿空馀铁柱存。莫倚兵戈凭海峤，好勤忠孝荅乾坤。
广州杂韵
作者：刘崧
朝代：明
体裁：七言绝句

趋跄木屐儿童惯，织作蕉丝妇女能。老去只疑盐是雪，寒来不信水成冰。
广州水驿除夕
作者：刘崧
朝代：明
体裁：七言律诗

新年忽报明朝是，旧俗犹传此夕同。千里梦惊江驿雨，五更愁怯海潮风。椒花盘映椰杯绿，蕉叶窗含蜡炬红。不是思归浑不寐，早朝还忆大明宫。
庚子行
作者：刘崧
朝代：明
体裁：古风

庚子二月廿四日欲午，日有重环大盈堵。居民惊走妇女怪，不敢喧传到官府。一环赤黑晕日角，三环侧连白光络。白光贯日日色惨，阳乌塌翼愁冲薄。念此日是太阳精，昏祲重重竟安作。吾闻古有日重光，明帝得之汉道昌。长安非近日岂远，仰视低头泪如泫。
度三华飞仙桥因忆往年同游者
作者：刘崧
朝代：明
体裁：七言绝句

步转危桥入紫烟，曾登绝顶望飞仙。五人同赏今谁在，试数重来十五年。
度岭
作者：刘崧
朝代：明
体裁：七言绝句

芦叶萧萧乱压头，石攒山拥路如钩。阴沉不见天边日，鸟自喧啾水自流。
度梅岭
作者：刘崧
朝代：明
体裁：七言律诗

江广东西此路分，千峰迢递入层云。山川元气有关隔，风土殊方异见闻。驷马安车宜并驾，六丁栈道可齐勋。曲江祠古苍松在，长锁烟霞五色文。
庭下
作者：刘崧
朝代：明
体裁：七言律诗

庭下无尘净绿莎，朱帘疏荡晚阴过。雨鸣杨叶听逾近，风落槐花扫更多。古鼎香分云窈窕，碧盘冰进玉嵯峨。边城秋早文书静，喜报兵屯足黍禾。
庭下牡丹盛开感赋二首忆徐吕二佥宪分巡未还
作者：刘崧
朝代：明

十年不见寿安红，三月燕城雾雨中。未省何人旧栽得，斩新雨露斗春风。绀芽翠叶蔼离离，喜见新年发数枝。无酒无朋难独赏，每来花畔立多时。
庭下牡丹盛开感赋二首忆徐吕二佥宪分巡未还·其一
作者：刘崧
朝代：明
体裁：七言绝句

十年不见寿安红，三月燕城雾雨中。未省何人旧栽得，斩新雨露斗春风。
庭下牡丹盛开感赋二首忆徐吕二佥宪分巡未还其二
作者：刘崧
朝代：明
体裁：七言绝句

绀芽翠叶蔼离离，喜见新年发数枝。无酒无朋难独赏，每来花畔立多时。
廖伯容自南溪别余将栖于武山之云峰寺明日寄此
作者：刘崧
朝代：明
体裁：五言律诗

子爱云峰寺，幽栖得自便。朝吟还对石，夜坐更听泉。久住应忘客，无言或近禅。时时采药去，长啸白云边。
廿七日书怀
作者：刘崧
朝代：明
体裁：古风

夙禀栖遁性，雅怀在丘樊。三十谢城市，高歌返田园。田园非有馀，衣食固其源。投笔且依仁，掩扉聊避喧。具餐适丰俭，酌酒任清浑。力微愿不奢，志惬情自敦。所嗟茆茨下，老母抱弱孙。暮年餍藜藿，俛仰终寒温。贱贫非有馀，至乐谅斯存。谁能腼面颜，日枉豪盛门。
廿三日过石头江下访表兄萧则善因赋一首
作者：刘崧
朝代：明
体裁：七言律诗

石头冈下水潺潺，随母归宁忆往还。少日嬉游今白发，暮年怅望旧青山。碧桃溪洞春云里，修竹园林夕照间。老我驱驰惭宅相，多君深隐静柴关。
张仲良燕饯郑子素于黄竹径之梵閤时天气暖甚桃花盛开后四日为重九矣得携字
作者：刘崧
朝代：明
体裁：七言律诗

行客系船黄竹西，江晴石出少沙泥。背崖李子寒初落，近水桃花暖欲迷。何日登楼思共倚，清秋载酒惜分携。接䍦倒着从人笑，直过南街散马蹄。
张氏溪亭杂兴四首
作者：刘崧
朝代：明

草阁经秋净，柴扉近水开。霜林收橘柚，风磴坐莓苔。钓艇寒初放，樵歌晚独回。城南车马地，欲往更徘徊。水落沈菰米，亭深暗女萝。捲帘秋雾薄，倚杖白云多。点点流萤下，翩翩宿鸟过。秋高摇落近，幽兴欲如何。寒雾依山敛，晴沙与岸颓。林塘无路入，窗户有时开。野客抄书去，邻翁送酒来。幽期在萝薜，莫遣暮钟催。鸟径缘沙小，鱼梁叠石高。细流通乱屿，杂树带平皋。白鹭怡心性，青禽惜羽毛。由来林下客，偃仰愧尘劳。
张氏溪亭杂兴四首·其一
作者：刘崧
朝代：明
体裁：五言律诗

草阁经秋净，柴扉近水开。霜林收橘柚，风磴坐莓苔。钓艇寒初放，樵歌晚独回。城南车马地，欲往更徘徊。
张氏溪亭杂兴四首·其三
作者：刘崧
朝代：明
体裁：五言律诗

寒雾依山敛，晴沙与岸颓。林塘无路入，窗户有时开。野客抄书去，邻翁送酒来。幽期在萝薜，莫遣暮钟催。
张氏溪亭杂兴四首·其二
作者：刘崧
朝代：明
体裁：五言律诗

水落沈菰米，亭深暗女萝。捲帘秋雾薄，倚杖白云多。点点流萤下，翩翩宿鸟过。秋高摇落近，幽兴欲如何。
张氏溪亭杂兴四首·其四
作者：刘崧
朝代：明
体裁：五言律诗

鸟径缘沙小，鱼梁叠石高。细流通乱屿，杂树带平皋。白鹭怡心性，青禽惜羽毛。由来林下客，偃仰愧尘劳。
归次杨林
作者：刘崧
朝代：明
体裁：五言律诗

汀树重重转，江船稍稍移。浅沙惊欲荡，逆浪故相欺。风起占鸦浴，云飞信马蹄。凤山明月好，应怪客归迟。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意
作者：刘崧
朝代：明

先生风致已丘墟，海上还传种菊图。五世诸孙方学殖，肯教三径只荒芜。故人好在瓜州上，写得梅花远寄将。愿托江流向千里，江流到海意尤长。青山何处是幽居，生事深怜老向疏。安得短篷仍载酒，松江雪里钓鲈鱼。陈丞写竹小尤精，比似湖州太瘦生。何处月明江上白，千枝万叶送秋声。东园少小曾游处，桑坞茆堂一径通。拄杖叩门头似雪，却从花底觅溪翁。小园青李露盈枝，味比来禽似更宜。料得持觞厌鱼鳖，急分碧碗荐冰姿。长年步不过回廊，心静时闻薝卜香。莫怪扣门浑不应，近来喧寂已俱忘。十年名重当朝士，万里诗传渡海僧。风雪崚嶒头雪白，月中瘦影见寒藤。护龙河水绕禅房，五月寻幽到上方。最爱门前两桐树，风来叶叶是清凉。为报身閒老澈师，暮年林下好相期。何由共载南归棹，来向沧江理钓丝。向晓移舟泊港津，异乡相见即相亲。五更月上潮来早，又是东西南北人。浪打矶头波放颠，中流那复往来船。行人閒得无聊赖，卧看炉峰起暮烟。女儿港前风乍起，一声长笛倾人耳。遥见匡庐顶上云，片片吹落湖中水。曾同歌笑月三更，上马犹听鹧鸪声。老去无人共豪饮，一帆斜日过江城。中宵起看大江流，莽莽乾坤不尽头。吞吐月明三万斛，客怀那得一分愁。铜塘滩下水如弓，无限青山隔岸东。野庙萧萧脩竹里，停舟坐爱满林风。谢君汝州十四帖，愧我珠林六十翁。早约残年风雪里，骑驴来访霸桥东。野藤枯蘖半苍青，白日秋阴结杳冥。彷佛潮头风雨恶，群蛟蜕骨海云腥。解鞍向晚暂停征，况是周郎重故情。今夜酒醒山月上，便应高枕听溪声。溪水盘山似建瓴，芙蓉杨柳满沙汀。明朝更渡回潭去，犹拟题诗上翠屏。杜陵短褐鬓如丝，饭颗凄凉日午时。为报西流夜郎客，锦袍霜冷更相思。曾蹴流沙出大宛，独持风采照天门。归来散澹春风里，丰草长林总帝恩。王郎写竹出吴兴，潇洒纵横似更能。昨日蒲庵庵里见，云根风骨更崚嶒。松桥石濑雨潺潺，杉桧阴森暮色还。谁共西楼一尊酒，白云堆里看青山。群雁飞鸣雪满天，孤舟况在洞庭边。银筝冰柱谁家子，弹彻凉州廿五弦。牧溪画龙如草书，健笔挥霍相纷挐。岂知灵物自变化，神气风霆行六虚。韬威戢勇山林间，雾泽文采何斑斑。长啸清风起六合，独立为君当九关。露下石林秋气清，松风尽日带江声。閒来自爱无拘束，拄杖看山到处行。松下茅亭俯碧流，山中楼阁倚清秋。岩腰有路穿林去，犹拟携琴上上头。云隐何年屋数椽，芙蓉叠嶂俯晴川。松房旧是藏书处，犹有虹光夜烛天。种柳城南河水津，两岸几株高过人。千回树下频来往，弄叶吹花恼杀人。种柳城南河水边，青枝拂地尽含烟。柔丝若有千千尺，应系侬家荡子船。种柳城南河水流，枝枝叶叶是新愁。窥人昨日犹青眼，吹絮今朝已白头。种柳城南河水傍，当年二月好春光。晴风暖日无聊赖，只听莺声也断肠。河上东风二月时，垂杨十里斗腰肢。如今纵使能娇舞，照影寒潭亦自疑。金缕织成歌舞衣，年年江上惜春晖。无端心性轻离别，待得花开只解飞。莫拗长条作马鞭，春来叶叶是愁烟。东风着意应怜惜，吹送飞花直上天。池馆幽窗日日开，浮云西望独徘徊。似闻卧疾沧江上，不见寻春北郭来。春水满江鱼子肥，春云匝地雁群归。客怀谁遣愁花雨，草色无端近竹扉。水西江上柳千树，白云山前花满溪。即欲闻莺酬旧赏，要须走马觅新题。东园林禽细作花，城南杨柳乱啼鸦。青钱买醉何由得，白日行吟真可嗟。莫惜当筵酒满壶，春光流转只须臾。池亭一夜听风雨，明日桃花大半无。我家茅屋知何似，白马祠前快阁东。风涛二月不可出，谁与买船行市中。万安县前好风光，疏花乱草满鱼梁。大船东下疾如箭，一十八滩春水长。一剪春风映路斜，石桥流水净无沙。愁来图画惊相见，绝胜西湖处士家。法古斋前小丛竹，青梢如发笋如针。别来无限清秋意，烟雨潇潇已满林。出峡放船歌楚辞，月明人醉白沙祠。旧游零落风流远，载酒重来定几时。疾风吹雨龙髯湿，落日挂林猿臂长。巫峡晚晴初瑟瑟，华峰秋色正苍苍。不愁江梅破雪早，祇恨杨柳隔年青。烧灯稚子喧长夜，骑马行人问短亭。北林枯梢只奈雨，东舍寒草故生云。沙冷长鸣黄犊子，地深时乱白鹅群。百舌向人啼不住，一身作客愁可怜。有酒且复醉今日，无钱莫谩悲长年。忆得小年当岁除，昔者之乐今不如。青衫击鼓骑竹马，赤脚踏冰寻鲤鱼。金鱼洲下放船开，华石潭边看雨来。爱杀南天双白鹭，青山尽处却飞回。江雨溟溟落远帆，驱车西上入烟巉。青松残雪分明见，指点行人问翠岩。池上逶迤结构新，光风尽日可怜春。柳枝竹叶浑无赖，萱草葵花故恼人。閒云长近松边屋，流水潜通石底池。坐客把书临阁迥，野人送酒出村迟。赤色鲤鱼金作鳞，吹花沉蔓解相亲。湍流出入元无定，雷雨飞腾故有神。生事不关来往稀，溪光滟滟映柴扉。蒲萄叶破青虫堕，豆荚花开乳雀飞。堂上弦歌寂不闻，游丝落叶正纷纷。无由来倚长松树，閒看青天起白云。庭下春泥百草生，秋来金凤亦垂英。自是丛中看不定，却缘红白太分明。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其三 题尚仲份为陈孔硕作松岸轻舟图
作者：刘崧
朝代：明
体裁：七言绝句

青山何处是幽居，生事深怜老向疏。安得短篷仍载酒，松江雪里钓鲈鱼。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其三十 龙氏书室图
作者：刘崧
朝代：明

云隐何年屋数椽，芙蓉叠嶂俯晴川。松房旧是藏书处，犹有虹光夜烛天。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二 题墨梅一枝寄瓜州庆守郭大使
作者：刘崧
朝代：明
体裁：七言绝句

故人好在瓜州上，写得梅花远寄将。愿托江流向千里，江流到海意尤长。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十一 题杜草堂戴笠小像
作者：刘崧
朝代：明

杜陵短褐鬓如丝，饭颗凄凉日午时。为报西流夜郎客，锦袍霜冷更相思。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十七 题虎
作者：刘崧
朝代：明

韬威戢勇山林间，雾泽文采何斑斑。长啸清风起六合，独立为君当九关。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十三 题王叔明竹石图叔明赵文敏公之甥
作者：刘崧
朝代：明

王郎写竹出吴兴，潇洒纵横似更能。昨日蒲庵庵里见，云根风骨更崚嶒。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十二 题子昂散马图
作者：刘崧
朝代：明

曾蹴流沙出大宛，独持风采照天门。归来散澹春风里，丰草长林总帝恩。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十五 题江天雪雁图
作者：刘崧
朝代：明

群雁飞鸣雪满天，孤舟况在洞庭边。银筝冰柱谁家子，弹彻凉州廿五弦。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十八 山水画
作者：刘崧
朝代：明

露下石林秋气清，松风尽日带江声。閒来自爱无拘束，拄杖看山到处行。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十六 题龙
作者：刘崧
朝代：明

牧溪画龙如草书，健笔挥霍相纷挐。岂知灵物自变化，神气风霆行六虚。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其二十四 题高彦敬青山白云图
作者：刘崧
朝代：明

松桥石濑雨潺潺，杉桧阴森暮色还。谁共西楼一尊酒，白云堆里看青山。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其五 题东园耕隐图为友罗敬所赋
作者：刘崧
朝代：明
体裁：七言绝句

东园少小曾游处，桑坞茆堂一径通。拄杖叩门头似雪，却从花底觅溪翁。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其五十三 正月十九日
作者：刘崧
朝代：明

金鱼洲下放船开，华石潭边看雨来。爱杀南天双白鹭，青山尽处却飞回。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其五十九 过县学偶书
作者：刘崧
朝代：明

堂上弦歌寂不闻，游丝落叶正纷纷。无由来倚长松树，閒看青天起白云。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其五十四 入西山
作者：刘崧
朝代：明

江雨溟溟落远帆，驱车西上入烟巉。青松残雪分明见，指点行人问翠岩。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其六 奉青李一盛寄子渊杨判府
作者：刘崧
朝代：明
体裁：七言绝句

小园青李露盈枝，味比来禽似更宜。料得持觞厌鱼鳖，急分碧碗荐冰姿。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其六十 金凤花
作者：刘崧
朝代：明

庭下春泥百草生，秋来金凤亦垂英。自是丛中看不定，却缘红白太分明。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十一 雷港夜泊
作者：刘崧
朝代：明

向晓移舟泊港津，异乡相见即相亲。五更月上潮来早，又是东西南北人。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十七 寄平川吕仲善
作者：刘崧
朝代：明

谢君汝州十四帖，愧我珠林六十翁。早约残年风雪里，骑驴来访霸桥东。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十三 女儿港闻笛
作者：刘崧
朝代：明

女儿港前风乍起，一声长笛倾人耳。遥见匡庐顶上云，片片吹落湖中水。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十九 同子瑗梁徵士上圯入小庄投宿下郛周氏草房赋此奉柬
作者：刘崧
朝代：明

解鞍向晚暂停征，况是周郎重故情。今夜酒醒山月上，便应高枕听溪声。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十二 黄泥洑阻风
作者：刘崧
朝代：明

浪打矶头波放颠，中流那复往来船。行人閒得无聊赖，卧看炉峰起暮烟。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十五 看月
作者：刘崧
朝代：明

中宵起看大江流，莽莽乾坤不尽头。吞吐月明三万斛，客怀那得一分愁。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十八 题李晟寒泉枯木图
作者：刘崧
朝代：明

野藤枯蘖半苍青，白日秋阴结杳冥。彷佛潮头风雨恶，群蛟蜕骨海云腥。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十六 过临江铜塘滩阻风偶坐江庙忆故人彭声之天宁雪印上人
作者：刘崧
朝代：明

铜塘滩下水如弓，无限青山隔岸东。野庙萧萧脩竹里，停舟坐爱满林风。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其十四 舟中望南塘酒楼再赋有怀故人旷伯逵孙伯虞
作者：刘崧
朝代：明

曾同歌笑月三更，上马犹听鹧鸪声。老去无人共豪饮，一帆斜日过江城。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其四 题举善陈县丞渭川清晓图
作者：刘崧
朝代：明
体裁：七言绝句

陈丞写竹小尤精，比似湖州太瘦生。何处月明江上白，千枝万叶送秋声。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其四十九 岁暮述怀
作者：刘崧
朝代：明

不愁江梅破雪早，祇恨杨柳隔年青。烧灯稚子喧长夜，骑马行人问短亭。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其四十五 题墨梅
作者：刘崧
朝代：明

一剪春风映路斜，石桥流水净无沙。愁来图画惊相见，绝胜西湖处士家。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 其四十八 松画
作者：刘崧
朝代：明

疾风吹雨龙髯湿，落日挂林猿臂长。巫峡晚晴初瑟瑟，华峰秋色正苍苍。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 奉题复公蒲庵四首 其七
作者：刘崧
朝代：明
体裁：七言绝句

长年步不过回廊，心静时闻薝卜香。莫怪扣门浑不应，近来喧寂已俱忘。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 寄邹君浩二绝 其四十六
作者：刘崧
朝代：明
体裁：七言绝句

法古斋前小丛竹，青梢如发笋如针。别来无限清秋意，烟雨潇潇已满林。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 春日绝句三首寄李子翀 其三十八
作者：刘崧
朝代：明
体裁：七言绝句

池馆幽窗日日开，浮云西望独徘徊。似闻卧疾沧江上，不见寻春北郭来。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 杨柳曲七首 其三十一
作者：刘崧
朝代：明
体裁：七言绝句

种柳城南河水津，两岸几株高过人。千回树下频来往，弄叶吹花恼杀人。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 江上绝句四首有怀故里 其四十一
作者：刘崧
朝代：明
体裁：七言绝句

东园林禽细作花，城南杨柳乱啼鸦。青钱买醉何由得，白日行吟真可嗟。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意 舒氏池亭晚兴四首 其五十五
作者：刘崧
朝代：明
体裁：七言绝句

池上逶迤结构新，光风尽日可怜春。柳枝竹叶浑无赖，萱草葵花故恼人。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其七
作者：刘崧
朝代：明
体裁：七言绝句

莫拗长条作马鞭，春来叶叶是愁烟。东风着意应怜惜，吹送飞花直上天。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其三
作者：刘崧
朝代：明
体裁：七言绝句

我家茅屋知何似，白马祠前快阁东。风涛二月不可出，谁与买船行市中。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其三
作者：刘崧
朝代：明
体裁：七言绝句

护龙河水绕禅房，五月寻幽到上方。最爱门前两桐树，风来叶叶是清凉。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其三
作者：刘崧
朝代：明
体裁：七言绝句

水西江上柳千树，白云山前花满溪。即欲闻莺酬旧赏，要须走马觅新题。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其三
作者：刘崧
朝代：明
体裁：七言绝句

百舌向人啼不住，一身作客愁可怜。有酒且复醉今日，无钱莫谩悲长年。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其三
作者：刘崧
朝代：明
体裁：七言绝句

种柳城南河水流，枝枝叶叶是新愁。窥人昨日犹青眼，吹絮今朝已白头。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其三
作者：刘崧
朝代：明
体裁：七言绝句

赤色鲤鱼金作鳞，吹花沉蔓解相亲。湍流出入元无定，雷雨飞腾故有神。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

出峡放船歌楚辞，月明人醉白沙祠。旧游零落风流远，载酒重来定几时。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

北林枯梢只奈雨，东舍寒草故生云。沙冷长鸣黄犊子，地深时乱白鹅群。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

十年名重当朝士，万里诗传渡海僧。风雪崚嶒头雪白，月中瘦影见寒藤。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

春水满江鱼子肥，春云匝地雁群归。客怀谁遣愁花雨，草色无端近竹扉。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

松下茅亭俯碧流，山中楼阁倚清秋。岩腰有路穿林去，犹拟携琴上上头。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

溪水盘山似建瓴，芙蓉杨柳满沙汀。明朝更渡回潭去，犹拟题诗上翠屏。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

种柳城南河水边，青枝拂地尽含烟。柔丝若有千千尺，应系侬家荡子船。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

莫惜当筵酒满壶，春光流转只须臾。池亭一夜听风雨，明日桃花大半无。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其二
作者：刘崧
朝代：明
体裁：七言绝句

閒云长近松边屋，流水潜通石底池。坐客把书临阁迥，野人送酒出村迟。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其五
作者：刘崧
朝代：明
体裁：七言绝句

河上东风二月时，垂杨十里斗腰肢。如今纵使能娇舞，照影寒潭亦自疑。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其六
作者：刘崧
朝代：明
体裁：七言绝句

金缕织成歌舞衣，年年江上惜春晖。无端心性轻离别，待得花开只解飞。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其四
作者：刘崧
朝代：明
体裁：七言绝句

万安县前好风光，疏花乱草满鱼梁。大船东下疾如箭，一十八滩春水长。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其四
作者：刘崧
朝代：明
体裁：七言绝句

为报身閒老澈师，暮年林下好相期。何由共载南归棹，来向沧江理钓丝。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其四
作者：刘崧
朝代：明
体裁：七言绝句

忆得小年当岁除，昔者之乐今不如。青衫击鼓骑竹马，赤脚踏冰寻鲤鱼。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其四
作者：刘崧
朝代：明
体裁：七言绝句

生事不关来往稀，溪光滟滟映柴扉。蒲萄叶破青虫堕，豆荚花开乳雀飞。
往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其四
作者：刘崧
朝代：明
体裁：七言绝句

种柳城南河水傍，当年二月好春光。晴风暖日无聊赖，只听莺声也断肠。
往游流江坐溪南追忆如川隐君感赋三首
作者：刘崧
朝代：明

尚忆京城别，旋闻旅榇归。宁知垂老际，翻觉故人稀。江晚沙鸥集，庭春海燕飞。佳儿如玉树，相顾烂生辉。兰玉照庭除，松楸掩墓墟。人犹思挂剑，孙已解摊书。独往青山在，重来白发疏。平生知己恨，下马更踟蹰。白白新梅树，青青旧桂林。碧云幽巷晚，残雪小斋深。客去犹悬榻，人亡欲绝琴。凄凉风雨夕，灯影照华簪。
往游流江坐溪南追忆如川隐君感赋三首·其一
作者：刘崧
朝代：明
体裁：五言律诗

尚忆京城别，旋闻旅榇归。宁知垂老际，翻觉故人稀。江晚沙鸥集，庭春海燕飞。佳儿如玉树，相顾烂生辉。
往游流江坐溪南追忆如川隐君感赋三首·其三
作者：刘崧
朝代：明
体裁：五言律诗

白白新梅树，青青旧桂林。碧云幽巷晚，残雪小斋深。客去犹悬榻，人亡欲绝琴。凄凉风雨夕，灯影照华簪。
往游流江坐溪南追忆如川隐君感赋三首·其二
作者：刘崧
朝代：明
体裁：五言律诗

兰玉照庭除，松楸掩墓墟。人犹思挂剑，孙已解摊书。独往青山在，重来白发疏。平生知己恨，下马更踟蹰。
往舍弟子彦归自清江承匏庵徵君题惠素扇索及拙笔因勉为写此仍倚题其端以荅远意
作者：刘崧
朝代：明
体裁：七言绝句

谁似匏庵散澹人，暮年诗思转清新。山房酒醒閒无奈，乘月还来看绿云。
得舅氏消息
作者：刘崧
朝代：明
体裁：五言律诗

亲戚今谁在，兵戈卒未休。忽传消息异，徒重别离忧。老大原多病，飘零谁见收。依依梦中路，泪洒石江头。
得舍弟子彦赣州消息
作者：刘崧
朝代：明
体裁：七言绝句

冲雪残年事远行，若为留滞过新正。室家零落田庐废，一纸书来万感生。
心清一首奉柬吕徐二佥宪
作者：刘崧
朝代：明
体裁：五言律诗

心清馀白日，地迥隔红尘。马渴时窥井，乌驯不畏人。衣冠更异俗，书律在同寅。辽海通东北，应知服化淳。
忆伯兄子中仲弟子彦
作者：刘崧
朝代：明
体裁：七言律诗

鸿雁哀鸣雪羽轻，凤雏飞去锦衣明。常时见月怜儿女，此日看云忆弟兄。下径春深桐树暗，湘乡云净峡山晴。何时共对珠林酒，日倚东风赋紫荆。
忆家藏旧书
作者：刘崧
朝代：明
体裁：七言绝句

万卷家藏史与经，翻床毁椟总飘零。可怜閒杀笺题手，无复林间拾露萤。
忆平原
作者：刘崧
朝代：明
体裁：五言律诗

在昔提携惯，于今学语喧。未能觅邻果，已解到盘飧。岁弱怜吾老，时危幸汝存。谁从托诗礼，亦欲信乾坤。
忆平原
作者：刘崧
朝代：明
体裁：七言绝句

潇潇山雨夜鸣鸡，梦里怀归意转迷。林下今年寒更早，谁拈黄叶止儿啼。
忆廖氏池亭牡丹因寄文英友兄并约同饯范实夫
作者：刘崧
朝代：明
体裁：七言律诗

忆昔池亭同啸咏，秪今扶病少过从。石阑花好几时发，林径苔深尽日封。转觉春风愁见雁，可堪夜雨坐闻钟。豫章归客能来别，乘取东城柳色浓。
忆弟作
作者：刘崧
朝代：明
体裁：古风

永夜不能寐，披衣起彷徨。念我骨肉亲，三年辞故乡。故乡不得归，越绝虎与狼。婉娈抱弱子，远滞湘水傍。湘水自东来，不见征鸿翔。念昔遘难初，进退何仓皇。既兴悼亡叹，旋赋远游章。田园舍之去，秋草俱已荒。念子抱耿介，敝褐凋风霜。心危虑鲜舍，鬓落恐易苍。徒闻篇翰积，矧婴贫病伤。维时春泽敷，群卉各扬芳。翳我手足情，沦落天一方。载歌常棣篇，具迩固其常。逝言事堂构，庶以永乐康。毋徒事游衍，阔绝劳相望。
忆故庐消息
作者：刘崧
朝代：明
体裁：五言律诗

故里何人到，野堂今是非。毁伤宁壁立，焚荡恐灰飞。书帙从人把，囊琴只谩挥。谁怜失巢者，飘散欲何依。
忆昔行美达监州
作者：刘崧
朝代：明
体裁：古风

圣王端居总四夷，黄河妥帖东南驰。明明政化若流水，祸乱之梗谁阶基。咄哉事变异往昔，簧鼓邪说非寒饥。嚣然挟兵起田里，诛杀长吏为妖魑。绛缯烈火照山谷，摧陷焚劫何纷披。绝淮渡江徇荆楚，千里一槩同倾危。汉江宫树三月赤，黄鹤低逐南飞鸱。达官贵人履霜露，宝玦夜堕珊瑚枝。荒山日落骐骥病，极浦天寒鸿雁悲。南平百里据平衍，岂有险阻当城池。红尘一骑传警急，白日万口悲流离。我侯世臣之子孙，出监兹郡贞而慈。愤呼歘起艰危际，挥斥义勇如家儿。指天出誓肝胆露，飒爽风吹玄武旗。内防外拒张筹策，恩义结民民感之。鼓声彻云战斗出，往有死志无生期。坐开黄堂受俘馘，太守自拥将军麾。风霆气震随阖辟，泰华壁立无偏欹。旗旄不动晚色净，刀剑错出天光垂。帐前眈眈立虎兕，府中矫矫趋熊罴。苍茫杀气薄云汉，鹰隼奋击当其时。龙洲沙平万马集，草中白骨高于坻。穷冬霰雪自摧厉，晴日柳梅俱华滋。此邦不随风景异，阖郡实荷贤侯私。上连崆峒倚南极，下决淦水开东陲。风尘岂止廿四郡，平原义士真吾师。褒功会蒙天子诏，颂德早见邦人祠。我瞻四方何蹙蹙，经济允藉英雄姿。时平抚事增太息，再歌忆昔陈苦词。意长歌短不自己，太史万一观民诗。
忆李氏茅堂三首奉柬克正兄
作者：刘崧
朝代：明

旧见池南杨柳树，垂天匝地叶青青。可能二月东风里，尽挽长条结草亭。尽日门前流水声，细雨白沙浑欲平。可惜溪南千万树，秋风落尽不知名。野屋缘山一径分，夕阳人语隔溪闻。斋前短草寒犹在，时有鹅群乱白云。
忆李氏茅堂三首奉柬克正兄·其一
作者：刘崧
朝代：明
体裁：七言绝句

旧见池南杨柳树，垂天匝地叶青青。可能二月东风里，尽挽长条结草亭。
忆李氏茅堂三首奉柬克正兄其三
作者：刘崧
朝代：明
体裁：七言绝句

野屋缘山一径分，夕阳人语隔溪闻。斋前短草寒犹在，时有鹅群乱白云。
忆李氏茅堂三首奉柬克正兄其二
作者：刘崧
朝代：明
体裁：七言绝句

尽日门前流水声，细雨白沙浑欲平。可惜溪南千万树，秋风落尽不知名。
忆李氏茅堂三首奉柬克正兄净妙寺读李少鸿所书山门记过东院看百结花其枝皆纽结之而香气大异感赋二绝·其一
作者：刘崧
朝代：明
体裁：七言绝句

李唐遗碣照浮屠，紫雾光涵白雪腴。谁惜文章镇螭首，独将香火祀龟趺。
忆舍弟子彦相望
作者：刘崧
朝代：明
体裁：五言律诗

前月辞京阙，因风问桂枝。秖缘书到早，应怪客行迟。失学怜宗武，迎门想阿宜。林塘新酿熟，烂醉不须疑。
忆萧一诚
作者：刘崧
朝代：明
体裁：五言律诗

万里潮阳道，经年独尔思。海边为客久，兵后到家迟。恋阙心犹割，伤时发欲丝。荆南非旧日，剩赋七哀诗。
忆萧翀
作者：刘崧
朝代：明
体裁：五言律诗

闻尔去南溪，移船驻水西。家人应共载，书帙得同携。道在隆污定，时危去住齐。风尘嗟两地，何处觅封题。
忆邓子益
作者：刘崧
朝代：明
体裁：七言律诗

城北高楼子所居，百年文物此何如。清秋对酒看题画，细雨升堂闻读书。短褐犹劳慈母线，閒门偏枉故人车。临风玉树何时倚，怅望南天白雁初。
忆邓子益
作者：刘崧
朝代：明
体裁：古风

翔风振层冈，日出林鸦散。故人不可见，对酒发长叹。昔别惊苍茫，新愁复零乱。栖迟岂沦逸，才美宜卓冠。伤哉岁年暮，之子实国干。有兄承家学，足以资考赞。泣把海上书，去年入东观。秋霜肃群木，万里消息断。念彼孤飞鸿，凄然度云汉。遥知当此夕，沈吟出虚馆。上堂候甘旨，綵服故明烂。江亭春风远，水涩冰未泮。中州烟雾集，群宿起鸣鹳。我怀实悁结，徙倚至夜半。仰视天宇高，明星复东粲。况兹当远征，展转遂达旦。
忆鼎儿
作者：刘崧
朝代：明
体裁：七言律诗

鼎子别来忽复春，可缘多病少精神。最怜得饱坐终日，更鲜牵衣啼向人。长大他年从涉世，艰难此日莫辞贫。重闱怜汝应长健，白发时来引笑频。
快阁僧房赏瓶中牡丹赋呈王使君
作者：刘崧
朝代：明
体裁：七言律诗

折得新花马上归，天香撩乱入春衣。玉栏霜晓寒初破，金谷云晴暖欲飞。宴罢最宜灯下见，乱馀应怪草间稀。洛阳池馆今何似，谁与题诗送夕晖。
快阁春望次王子启
作者：刘崧
朝代：明
体裁：五言律诗

使者徵兵去，居民避地回。南风犹鼓角，北岸自楼台。白水晴云动，青山暮雨来。百年旧城郭，临眺独兴哀。
怀万德躬
作者：刘崧
朝代：明
体裁：古风

万生江海士，蚤志在经术。贤网失雄奇，低垂向蓬荜。豪吟高李间，盛世宜作述。光华丰城剑，洋溢清庙瑟。霄汉未有期，风波乃相失。今年赴大庾，华发映初秩。名高乃为累，退伏惧谗嫉。维时三月初，上道戒吉日。江发南云长，帆开北风疾。停舟一相过，取别伤草率。岂不念平生，衷怀讵能诘。维南苦凋瘵，民情甚回遹。治棼古有戒，何以布章律。秋风渺鸣雁，赞佐在轸恤。妻孥隔异县，岁晏悲蟋蟀。微生且漂泊，吾道在否塞。怀哉南川隐，千载竟谁匹。
怀王子启寓赣在兵围中已兼月矣
作者：刘崧
朝代：明

南上记乘涛，千峰一郡高。共言坚可托，讵想战频鏖。危急输群策，艰虞倚二豪。亦知城有窦，柴也若为逃。行李今何在，兵围飒暮秋。定依故人住，谁慰老亲忧。远道乖鱼素，孤城抗虎头。伤心对明月，莫谩赋鄜州。
怀王子启寓赣在兵围中已兼月矣·其一
作者：刘崧
朝代：明
体裁：五言律诗

南上记乘涛，千峰一郡高。共言坚可托，讵想战频鏖。危急输群策，艰虞倚二豪。亦知城有窦，柴也若为逃。
怀王子启寓赣在兵围中已兼月矣·其二
作者：刘崧
朝代：明
体裁：五言律诗

行李今何在，兵围飒暮秋。定依故人住，谁慰老亲忧。远道乖鱼素，孤城抗虎头。伤心对明月，莫谩赋鄜州。
悯旱
作者：刘崧
朝代：明
体裁：古风

我贫无储粟，我稼早已萎。朝夕惧不充，矧此岁月滋。朝饮南涧泉，暮采北山藜。苟焉免饥渴，庶无罹崄巇。西里有高门，连囷积如茨。露溢到鸡犬，烹炰穷岁时。乃知凶旱年，徒为志士饥。
悲风
作者：刘崧
朝代：明
体裁：七言律诗

悲风野烧断平原，竟日南天毒雾繁。十日羁穷徒自苦，百年生事欲谁论。荒村日落虎争道，败屋天寒乌啄门。不待他时苦陈迹，眼前兴废已销魂。
悼严焕
作者：刘崧
朝代：明

旧宅已芜没，城乌终夕啼。新坟亦宿土，秋草还萋萋。谁为荓螫蜂，永痛触网？。老母抱弱孙，投迹向山溪。新愁不可道，往事焉得追。故交半零落，梦寐增惨悽。对酒忆同醉，检书看故题。茫茫风中尘，汨汨山下泥。维南三顾在，谁与重登跻。
悼女侄端
作者：刘崧
朝代：明

已谓生还遂，谁知死病仇。畏途携共远，故室返无由。弄果啼时掷，遗䙀葬后收。重泉应见母，汝父正多忧。
感事二首
作者：刘崧
朝代：明

何地驻王师，南驱定几时。疲氓思一战，妖寇倚群疑。江汉三年急，云霄万里思。孤城烟雾里，惨淡望旌旗。野战曾无赖，民生遂不支。仓皇轻反侧，狼藉尚倾危。夕路豺狼横，春山鸟雀悲。时时瞻北极，光耀注南陲。
感事二首·其一
作者：刘崧
朝代：明
体裁：五言律诗

何地驻王师，南驱定几时。疲氓思一战，妖寇倚群疑。江汉三年急，云霄万里思。孤城烟雾里，惨淡望旌旗。
感事二首·其二
作者：刘崧
朝代：明
体裁：五言律诗

野战曾无赖，民生遂不支。仓皇轻反侧，狼藉尚倾危。夕路豺狼横，春山鸟雀悲。时时瞻北极，光耀注南陲。
感事五首
作者：刘崧
朝代：明

已闻新安破，复道富田围。力抗犹隳逐，全收果是非。主将婴城急，居民在野稀。徒劳淦水上，羽檄夜频飞。兵老匡山北，师移赣水滨。一行宁助桀，三户或亡秦。气压长蛇阵，魂消战马尘。纷纷犹杀掠，谁与吊遗民。闻说虔兵下，前茅次九洲。一烽深照夜，群马飒惊秋。劲气方全蓄，沉机岂共谋。似传终左次，失喜敢忘忧。主将何时出，行人此日归。退盟惊左次，迎附识先机。四野何烦掠，孤城不再围。文山青万丈，回首一沾衣。义战今谁有，完师众所安。从容隳巀嵲，谈笑却凶残。攘攘持牛酒，纷纷跃马鞍。东南馀赤地，万一慰饥寒。
感事五首·其一
作者：刘崧
朝代：明
体裁：五言律诗

已闻新安破，复道富田围。力抗犹隳逐，全收果是非。主将婴城急，居民在野稀。徒劳淦水上，羽檄夜频飞。
感事五首·其三
作者：刘崧
朝代：明
体裁：五言律诗

闻说虔兵下，前茅次九洲。一烽深照夜，群马飒惊秋。劲气方全蓄，沉机岂共谋。似传终左次，失喜敢忘忧。
感事五首·其二
作者：刘崧
朝代：明
体裁：五言律诗

兵老匡山北，师移赣水滨。一行宁助桀，三户或亡秦。气压长蛇阵，魂消战马尘。纷纷犹杀掠，谁与吊遗民。
感事五首·其五
作者：刘崧
朝代：明
体裁：五言律诗

义战今谁有，完师众所安。从容隳巀嵲，谈笑却凶残。攘攘持牛酒，纷纷跃马鞍。东南馀赤地，万一慰饥寒。
感事五首·其四
作者：刘崧
朝代：明
体裁：五言律诗

主将何时出，行人此日归。退盟惊左次，迎附识先机。四野何烦掠，孤城不再围。文山青万丈，回首一沾衣。
感俗
作者：刘崧
朝代：明
体裁：五言律诗

衮衮牛车急，纷纷鲋瓮频。井咸知苦水，风恶骇奔尘。土炕炊烟旧，坭头送酒新。总怜边俗恶，牢落异乡人。
感兴二首
作者：刘崧
朝代：明

庭前有高树，叶落馀空枝。儿童夜半起，开户打鸦儿。羸马不长臕，寒来龁枯草。幸不筋力劳，勿畏风霜早。
感兴二首·其一
作者：刘崧
朝代：明
体裁：五言绝句

庭前有高树，叶落馀空枝。儿童夜半起，开户打鸦儿。
感兴二首其二
作者：刘崧
朝代：明
体裁：五言绝句

羸马不长臕，寒来龁枯草。幸不筋力劳，勿畏风霜早。
感兴次刘以和二首
作者：刘崧
朝代：明

烟火清明有几家，楚天三日雨黄沙。城南莺燕青春暮，江上旌旂白日斜。征马萧萧愁积雨，客帆隐隐送飞霞。绝怜憔悴乡园里，江海经年眺望赊。溪上偶寻杨子宅，雨中还过习家池。那无胜地堪携酒，喜有同宗足咏诗。江草青青愁远别，林花寂寂笑归迟。白鸥自是忘机物，莫遣南邻野叟知。
感兴次刘以和二首·其一
作者：刘崧
朝代：明
体裁：七言律诗

烟火清明有几家，楚天三日雨黄沙。城南莺燕青春暮，江上旌旂白日斜。征马萧萧愁积雨，客帆隐隐送飞霞。绝怜憔悴乡园里，江海经年眺望赊。
感兴次刘以和二首·其二
作者：刘崧
朝代：明
体裁：七言律诗

溪上偶寻杨子宅，雨中还过习家池。那无胜地堪携酒，喜有同宗足咏诗。江草青青愁远别，林花寂寂笑归迟。白鸥自是忘机物，莫遣南邻野叟知。
感怀四首寄呈李子翀邓子益
作者：刘崧
朝代：明

异县南归忆旧年，潇潇风雨楚江船。相看一别成愁绝，可待相逢已惘然。巴蜀偶依严武去，成都未报长卿还。川途日有经行便，何事音书不漫传。邓郎心性蚤聪明，李子才华更老成。应着綵衣奉慈母，还看鸿雁忆难兄。遗书独抱谁相问，佳句新题人尽惊。自合鶱腾齐远举，敢将憔悴托高情。将军屯戍落秋风，客子离思逐暮鸿。书剑远投烟瘴外，鼓笳凄断月明中。野猿引子溪藤绿，山麝眠香石竹红。凉气萧森盘两峡，直愁华露陨高枫。绣谷峰前濯冷泉，金精洞口望飞仙。东南奔走祗自厌，岁月飘零谁与怜。风细柳营秋瑟瑟，日高花馆露娟娟。短衣荷锸应吾事，欲向邻村种石田。
感怀四首寄呈李子翀邓子益·其一
作者：刘崧
朝代：明
体裁：七言律诗

异县南归忆旧年，潇潇风雨楚江船。相看一别成愁绝，可待相逢已惘然。巴蜀偶依严武去，成都未报长卿还。川途日有经行便，何事音书不漫传。
感怀四首寄呈李子翀邓子益·其三
作者：刘崧
朝代：明
体裁：七言律诗

将军屯戍落秋风，客子离思逐暮鸿。书剑远投烟瘴外，鼓笳凄断月明中。野猿引子溪藤绿，山麝眠香石竹红。凉气萧森盘两峡，直愁华露陨高枫。
感怀四首寄呈李子翀邓子益·其二
作者：刘崧
朝代：明
体裁：七言律诗

邓郎心性蚤聪明，李子才华更老成。应着綵衣奉慈母，还看鸿雁忆难兄。遗书独抱谁相问，佳句新题人尽惊。自合鶱腾齐远举，敢将憔悴托高情。
感怀四首寄呈李子翀邓子益·其四
作者：刘崧
朝代：明
体裁：七言律诗

绣谷峰前濯冷泉，金精洞口望飞仙。东南奔走祗自厌，岁月飘零谁与怜。风细柳营秋瑟瑟，日高花馆露娟娟。短衣荷锸应吾事，欲向邻村种石田。
感怀寄友人二首
作者：刘崧
朝代：明

十年离乱今年甚，尽室飘零秋雨时。百里荒山行欲暮，望人烟火望晨炊。八月南奔未授衣，忽惊霜露满柴扉。敝裘已落他人手，憔悴苏秦未得归。
感怀寄友人二首·其一
作者：刘崧
朝代：明
体裁：七言绝句

十年离乱今年甚，尽室飘零秋雨时。百里荒山行欲暮，望人烟火望晨炊。
感怀寄友人二首其二
作者：刘崧
朝代：明
体裁：七言绝句

八月南奔未授衣，忽惊霜露满柴扉。敝裘已落他人手，憔悴苏秦未得归。
感旧
作者：刘崧
朝代：明
体裁：五言绝句

去年看花处，不见有人行。蝴蝶犹飞去，满园芳草生。
感旧
作者：刘崧
朝代：明
体裁：古风

我里经丧乱，亲故存者稀。昨来寻旧溪，径路各已非。石底塌枯井，草间遗败扉。因仍十载馀，荡覆兵与饥。但闻相携去，不见一人归。寒日下荒原，山水澹不辉。往事焉得诘，泪下忽沾衣。独寻古道还，时逢山鸟飞。
感时和王以方
作者：刘崧
朝代：明
体裁：古风

雾雨晦平陆，穷林翳清秋。众鸟各喧嚣，孤鸿独怀忧。矰缴方可虞，稻粱焉得谋。塌翼堕中流，泛然若遗舟。屯云蔽白日，泽国生暮愁。飘飘竟何适，莽莽奚所求。且复敛踪迹，栖遁此林丘。时哉周周遇，可以衔羽不。
感赋七首
作者：刘崧
朝代：明

闪闪一星赤，西林夜色高。乾坤自空阔，景物故萧骚。庭迥栖凉叶，门深翳雨蒿。狐狸浑不见，竟夕向人嘷。中郡秋防寇，边亭夜筑关。遥闻大军出，定向几时还。粟仰南船运，弓从北骑弯。侵寻寒落景，何处问溪山。岛屿通群盗，风尘动六州。苍茫淮海暮，摇落楚荆秋。城垒从堕废，弓刀竟隐收。向来经国意，徒重腐儒忧。传闻南寇盛，惯捷海中船。兵甲今如此，风涛正渺然。鱼龙秋气外，貔虎暮云边。自倚皇威震，谁为赤子怜。壮士今忘战，愚民乃弄兵。风霜工杀戮，雨露惜生成。未扫屯云蚁，犹遗拔海鲸。闾阎思倚伏，回首歘心惊。白发前朝叟，偏伤丧乱频。泣逢南上卒，惊问北来人。老大心情异，艰危世变新。眼前怜稚子，萧飒向风尘。飞檄时时急，防边事事虞。度关频阅验，鸣柝递传呼。干羽终来格，豺狼得尽诛。皇恩自远溢，何以慰民痡。
感赋七首·其一
作者：刘崧
朝代：明

闪闪一星赤，西林夜色高。乾坤自空阔，景物故萧骚。庭迥栖凉叶，门深翳雨蒿。狐狸浑不见，竟夕向人嘷。
感赋七首·其七
作者：刘崧
朝代：明
体裁：五言律诗

飞檄时时急，防边事事虞。度关频阅验，鸣柝递传呼。干羽终来格，豺狼得尽诛。皇恩自远溢，何以慰民痡。
感赋七首·其三
作者：刘崧
朝代：明
体裁：五言律诗

岛屿通群盗，风尘动六州。苍茫淮海暮，摇落楚荆秋。城垒从堕废，弓刀竟隐收。向来经国意，徒重腐儒忧。
感赋七首·其二
作者：刘崧
朝代：明
体裁：五言律诗

中郡秋防寇，边亭夜筑关。遥闻大军出，定向几时还。粟仰南船运，弓从北骑弯。侵寻寒落景，何处问溪山。
感赋七首·其五
作者：刘崧
朝代：明
体裁：五言律诗

壮士今忘战，愚民乃弄兵。风霜工杀戮，雨露惜生成。未扫屯云蚁，犹遗拔海鲸。闾阎思倚伏，回首歘心惊。
感赋七首·其六
作者：刘崧
朝代：明
体裁：五言律诗

白发前朝叟，偏伤丧乱频。泣逢南上卒，惊问北来人。老大心情异，艰危世变新。眼前怜稚子，萧飒向风尘。
感赋七首·其四
作者：刘崧
朝代：明
体裁：五言律诗

传闻南寇盛，惯捷海中船。兵甲今如此，风涛正渺然。鱼龙秋气外，貔虎暮云边。自倚皇威震，谁为赤子怜。
慈乌叹
作者：刘崧
朝代：明
体裁：古风

台前柏树八九株，树上百千啼老乌。乌能返哺本孝鸟，奈何朝夕争喧呼。夕眠昼坐不得息，有时奋疾试一驱。东枝乍起西枝落，去不能远仍旋趋。岂无弓与缴，尔独不我虞。嗟哉慈乌尾毕逋，借尔柏树生汝雏。雏成报汝劳与劬，便当归飞东海隅。海隅有山从尔居，悯尔至孝惜尔愚，慎尔利口毋趑趄。
憩白云庵
作者：刘崧
朝代：明
体裁：五言绝句

解带白云中，来寻仙子宫。始知山顶上，容易得天风。
憩金鸡驿亭
作者：刘崧
朝代：明
体裁：五言律诗

缘云上驿亭，春色正冥冥。千树棠梨白，满山蕉叶青。碧潭开匣镜，秀壁拥帷屏。尚说客州远，舟行未可停。
懊恨曲
作者：刘崧
朝代：明
体裁：五言绝句

懊恨饶家军，常年掠江北。谁遣渡江来，相呼打兴国。
懊恨曲
作者：刘崧
朝代：明
体裁：五言绝句

朝为江南亲，暮与江南敌。江水本无情，人心自矶激。
懊恨曲
作者：刘崧
朝代：明
体裁：五言绝句

江上多舟楫，山中有路岐。那能不来往，终是两相宜。
懊恨曲
作者：刘崧
朝代：明
体裁：五言绝句

猛虎初入城，城中尽奔走。近来人狎虎，割肉喂其口。
懊恨曲
作者：刘崧
朝代：明
体裁：五言绝句

谁知兴国险，阵败不容身。路从南乡出，却劫南乡人。
戊子六月喜雨
作者：刘崧
朝代：明

溪原雨既作，暝色复惨䨴。乱云无时兴，淫浸恐奔溃。居人坐当户，烦暑欣涤溉。冥冥飞鸟绝，窈窈横冈背。黄罗六七里，举首一山对。念子暂阻修，而多发幽慨。神驰碧林表，思豁澄宇外。舆盖强仆夫，逝将汨泥秽。亲情见款曲，屡起捉衿佩。侧足石径微，颇亦虑迷殆。野航终不渡，潦势方益大。且复连夜床，高谈慰忧痗。时维秋夏交，变惕蜂蚁队。湘湖荡流波，其色黯玄黛。将军久驻马，农亩应释耒。簪裾恬食息，豺虎越阛阓。明王布德泽，此理竟谁昧。秋风落刁斗，夕露沾甲铠。岂知藜藿味，优暇乃我辈。勉君迟遁思，过雨方可爱。持杯接华烛，登俎烝肴载。庭芜欣濯濯，凉叶交？？。吁嗟治乱机，倚伏纷万态。众流终赴海，群巘必宗岱。欢期且莫违，天道终有在。矧兹服平素，陈谊炯肝肺。谁能伤局促，而不思奋淬。会合如可常，能来勿辞再。
戏为友人干鱼苗
作者：刘崧
朝代：明
体裁：古风

闻君凿池种鱼子，远注浔阳一泓水。春风昨夜化灵苗，中有十万横波尾。我惭枯涸生事疏，分致安得涔蹄馀。风雷倘复化龙去，犹得江湖传尺书。
戏呈庐陵李司曹
作者：刘崧
朝代：明
体裁：五言律诗

羡尔城阴屋，居来颇类村。竹枝斜点地，松树直当门。稚子青衣短，慈亲白发繁。客愁仍满眼，骑马雨昏昏。
戏咏红锦帐
作者：刘崧
朝代：明
体裁：七言绝句

红锦帐子薄于纱，四壁清风汎綵霞。昨夜月明春梦熟，误吹长笛入桃花。
戏柬子启
作者：刘崧
朝代：明
体裁：五言律诗

高怀清似鹤，谁遣谩多忧。药裹家人问，诗篇过客求。江连王子宅，山入仲宣楼。且复临尊酒，高歌慰远游。
戏答郭庆守子文
作者：刘崧
朝代：明
体裁：七言律诗

支离漂泊愧无闻，谁遣题诗到野云。春去最怜花解语，年荒空拟鸟能耘。因风杨柳全无赖，出水芙蓉故不群。一纸未能酬濩落，百壶那得致殷勤。
戏答钟元卿
作者：刘崧
朝代：明
体裁：七言绝句

江绕珠林数十家，水东花映水西霞。乱来白酒应难得，快数青钱不道赊。
戏题墨兰
作者：刘崧
朝代：明
体裁：五言绝句

自有幽閒姿，本无出山志。谁使清风来，吹香落人世。
戏题萧子所书舍
作者：刘崧
朝代：明
体裁：七言绝句

寻山冲雨过甘溪，欲访萧郎路转迷。閒杀门前春水绿，钓竿还在栗原西。
戏题访戴图
作者：刘崧
朝代：明
体裁：古风

大雪满天地，高兴何悠哉。终然不相见，独棹月中回。人言越溪春，酒熟山花开。此时风日好，何事不能来。
戏题钓台石
作者：刘崧
朝代：明
体裁：五言律诗

拳石立崔嵬，何年控凿开。险应非滟滪，奇欲似离堆。云气缠高蔓，波光漾紫苔。长竿吾欲试，叹息棹歌回。
战敖原美周公瑾
作者：刘崧
朝代：明
体裁：古风

寇初来，战宜田，烈火夜飞光照天。青山跃马壮士出，一鼓转战清炎烟。寇复来，战周岭，马上秋风动旗影。重围突破散如云，部曲归来自雄整。问之此战谁第一，吉水周郎本无敌。报国宁论万死功，荡家笑却千金璧。君不闻敖原之战尤所无，最后制胜真良图。草间麾呼伏兵起，数万贼徒同日死。
所思曲寄旷伯逵
作者：刘崧
朝代：明
体裁：古风

我所思兮西山之美人，爱而不见劳我心。美人娟娟隔云林，昔别遗我双南金。东风吹行云，飘忽在远道。绿发青蛾眉，念此颜色好。秋风八月芙蓉开，忆君寄书南浦来。芙蓉寒死十月露，忽复寄书重相催。我行十八滩，滩水流浩浩。青天急雪乱回风，白日惊雷撼崇岛。上有袅袅之绿萝，下有汎汎之回波。玄猿暝啼江月出，独不见之愁奈何。愁奈何，风潇潇，山中岁晏不可以远招。雁鸿茫茫隔烟水，杨柳飒飒悲河桥。愿携双绮罗，赠此远别者。新愁渺如雾，千里不得写。早晚下南津，预将书报君。江空日暮不可见，望望西山多白云。
所闻
作者：刘崧
朝代：明
体裁：古风

客谈所闻者，我亦闻所闻。翕忽片言间，源委焉得分。当时初闻时，心绪相纷纭。汹如春江涛，汎若秋空云。肝胆不自持，反复贻戚欣。岂知无闻者，兀兀穷朝曛。起揖谢上客，慎勿云所云。我心久冥漠，无以置斧斤。
承家兄自石城南归消息述赋五首
作者：刘崧
朝代：明

书来展转见艰危，南望徒令涕泗垂。六县久闻残戍长，一州犹迟进王师。潜依舍主惊相失，寄食野僧恒苦饥。正是草间愁落日，石崖那更啸熊罴。荒村日日不逢人，上砦依人愁远身。猺獠潜通南岭路，官军误信北风尘。糇粮给饷山车困，牛酒祈安野庙神。敢恨兵戈残赤子，极知帷幄有忠臣。稍出蓝田见暮烟，徐坊迤？下雩川。防夫夜筑缘山寨，逻卒时遮下水船。风急妖尘侵岭外，日斜戍鼓起楼前。出滩行李从萧索，愧尔长年剩一钱。出岭喜离豺虎群，下滩惊触怒龙龈。浪抛飞雪船头见，石挟奔霆柂底闻。心折已迷前日路，神消徒望故山云。舟人相吊还相贺，南上征帆半是军。风尘面目困支离，奔走归来已后期。且慰家人乌鹊喜，徒劳汝弟鹡鸰悲。檐花深夜频沾席，瓠叶清秋谩绕篱。直待南征捣巢穴，林皋种豆尽相宜。
承家兄自石城南归消息述赋五首·其一
作者：刘崧
朝代：明
体裁：七言律诗

书来展转见艰危，南望徒令涕泗垂。六县久闻残戍长，一州犹迟进王师。潜依舍主惊相失，寄食野僧恒苦饥。正是草间愁落日，石崖那更啸熊罴。
承家兄自石城南归消息述赋五首·其三
作者：刘崧
朝代：明

稍出蓝田见暮烟，徐坊迤？下雩川。防夫夜筑缘山寨，逻卒时遮下水船。风急妖尘侵岭外，日斜戍鼓起楼前。出滩行李从萧索，愧尔长年剩一钱。
承家兄自石城南归消息述赋五首·其二
作者：刘崧
朝代：明
体裁：七言律诗

荒村日日不逢人，上砦依人愁远身。猺獠潜通南岭路，官军误信北风尘。糇粮给饷山车困，牛酒祈安野庙神。敢恨兵戈残赤子，极知帷幄有忠臣。
承家兄自石城南归消息述赋五首·其五
作者：刘崧
朝代：明
体裁：七言律诗

风尘面目困支离，奔走归来已后期。且慰家人乌鹊喜，徒劳汝弟鹡鸰悲。檐花深夜频沾席，瓠叶清秋谩绕篱。直待南征捣巢穴，林皋种豆尽相宜。
承家兄自石城南归消息述赋五首·其四
作者：刘崧
朝代：明
体裁：七言律诗

出岭喜离豺虎群，下滩惊触怒龙龈。浪抛飞雪船头见，石挟奔霆柂底闻。心折已迷前日路，神消徒望故山云。舟人相吊还相贺，南上征帆半是军。
承张弘毅林居奉和一绝
作者：刘崧
朝代：明
体裁：七言绝句

林塘蔼蔼净晨晖，霜落风停叶自飞。村巷不曾缘客扫，莫嫌尘土污秋衣。
承旷维宁寄诗并惠茶纻依韵奉答
作者：刘崧
朝代：明
体裁：七言律诗

方叹残冬滞远游，忽承清贶满床头。石泉煮处疑山雨，野服成时称海鸥。梅崦雪消云拥棹，华峰天净月窥楼。明年西上花如锦，载酒端期破旅愁。
承曾子硕自洪归赣道次太和以故人旷伯逵书问见及临别怅然诗以送之
作者：刘崧
朝代：明
体裁：五言律诗

阁下帆初落，江干雨正疏。感君千里意，远致一封书。旧宅蓬蒿遍，新愁瘴疠馀。冥冥更南上，烟浪满寒虚。
承王子与伯仲枉顾敝庐不果迎候奉次留题二首
作者：刘崧
朝代：明

汛扫柴门出候君，春泥野草绿纷纷。宁知夜半山阴雪，翻作江东日暮云。春日寻芳偶未回，不知江上故人来。归来惊见留题处，踏破林阴一片苔。
承王子与伯仲枉顾敝庐不果迎候奉次留题二首·其一
作者：刘崧
朝代：明
体裁：七言绝句

汛扫柴门出候君，春泥野草绿纷纷。宁知夜半山阴雪，翻作江东日暮云。
承王子与伯仲枉顾敝庐不果迎候奉次留题二首其二
作者：刘崧
朝代：明
体裁：七言绝句

春日寻芳偶未回，不知江上故人来。归来惊见留题处，踏破林阴一片苔。
承瑞州万户刘公衡移镇宁都道出南平枉顾敝庐以故人书问邀致其塾赋赠一首
作者：刘崧
朝代：明
体裁：七言律诗

将军出镇上虔州，江閤喧传驻綵舟。陋巷已烦纡辔入，不才敢辱致书求。花边玉节明铜虎，户外金鞍簇紫骝。勿讶承平劳远戍，极知文雅足怀柔。
承萧翀相过不遇留诗而去次韵奉答先时翀避地罗团闻已归南溪
作者：刘崧
朝代：明
体裁：七言绝句

忆在南溪看武山，相携常是月中还。自从西北兵尘起，望杀盈盈一水间。
承萧翀相过不遇留诗而去次韵奉答先时翀避地罗团闻已归南溪
作者：刘崧
朝代：明
体裁：七言绝句

霜压惊尘月满山，云中鸡犬又东还。几时踏雪携青玉，来访仙人石室间。
承谭府史若骥春日赣州之作因赋绝句八首奉答
作者：刘崧
朝代：明

虔州官府似神仙，三月春花覆紫烟。惟有愁吟谭掾史，日骑瘦马出台前。潇洒谭郎玉不瑕，解吟江上白桃花。尚书点笔亲题和，幕下何人许共誇。翠玉楼前侍宴时，满筵歌舞夜何其。城头画角参差起，落尽梅花总不知。龙洲春树绿如云，草屋新屯十万军。旗帜远从滩口见，鼓笳长是月中闻。髑髅晴满白鸥沙，落日长江断客槎。东上荒城莫回首，青原白下少人家。两年东北道途艰，几度严城扼险关。肠断郁孤台下水，解随明月过西山。少小为文学咏歌，乱来无力事干戈。东游拟献平淮颂，何处南山石可磨。茫茫青草绕城台，思见故人心眼开。书记定随兵部出，戈船飞骑几时来。
承谭府史若骥春日赣州之作因赋绝句八首奉答·其一
作者：刘崧
朝代：明
体裁：七言绝句

虔州官府似神仙，三月春花覆紫烟。惟有愁吟谭掾史，日骑瘦马出台前。
承谭府史若骥春日赣州之作因赋绝句八首奉答其七
作者：刘崧
朝代：明
体裁：七言绝句

少小为文学咏歌，乱来无力事干戈。东游拟献平淮颂，何处南山石可磨。
承谭府史若骥春日赣州之作因赋绝句八首奉答其三
作者：刘崧
朝代：明
体裁：七言绝句

翠玉楼前侍宴时，满筵歌舞夜何其。城头画角参差起，落尽梅花总不知。
承谭府史若骥春日赣州之作因赋绝句八首奉答其二
作者：刘崧
朝代：明
体裁：七言绝句

潇洒谭郎玉不瑕，解吟江上白桃花。尚书点笔亲题和，幕下何人许共誇。
承谭府史若骥春日赣州之作因赋绝句八首奉答其五
作者：刘崧
朝代：明
体裁：七言绝句

髑髅晴满白鸥沙，落日长江断客槎。东上荒城莫回首，青原白下少人家。
承谭府史若骥春日赣州之作因赋绝句八首奉答其八
作者：刘崧
朝代：明
体裁：七言绝句

茫茫青草绕城台，思见故人心眼开。书记定随兵部出，戈船飞骑几时来。
承谭府史若骥春日赣州之作因赋绝句八首奉答其六
作者：刘崧
朝代：明
体裁：七言绝句

两年东北道途艰，几度严城扼险关。肠断郁孤台下水，解随明月过西山。
承谭府史若骥春日赣州之作因赋绝句八首奉答其四
作者：刘崧
朝代：明
体裁：七言绝句

龙洲春树绿如云，草屋新屯十万军。旗帜远从滩口见，鼓笳长是月中闻。
承邓子益黄树之作依韵奉答
作者：刘崧
朝代：明
体裁：古风

客愁如浮云，沓至不可扫。日闻寇盗急，战士何草草。岂无鹰扬勇，未奋鼠穴捣。经年数避地，贵贱沦丑好。嗟嗟邓孝廉，尽室窜鸟道。天寒拾橡栗，日晏揽蘋藻。头额谢焦烂，裳衣剧颠倒。百年侍郎宅，故物粲可宝。烈焰白昼飞，伊谁得探讨。庭前花竹区，漫与瓦砾槁。昨投柘黄村，母子慎完保。低头狎樵牧，徒跣接猺獠。昼行岩下蹊，夕宿溪上岛。荒山少邻并，木石藉围堡。春阴蛇虺出，簸荡汨行潦。鹰鹯苦未击，云霓蔽晴昊。平生忠义槩，知子是素抱。惊承黄树作，再诵豁忧恼。东归定何日，漂泊伤潦倒。正士惧摧残，如何问穹昊。
承郭奉奎夜过溪上言北岩杜鹃花盛开手数枝相赠明日赋此为别
作者：刘崧
朝代：明
体裁：五言律诗

故人夜相赠，手折杜鹃花。掩冉带华月，参差出绛霞。来从仙岭路，分赠野人家。我有游山兴，因之起叹嗟。
投老归田承敬则陈兄有诗见寄依韵奉答
作者：刘崧
朝代：明
体裁：七言律诗

京阙辞荣慨暮年，解缨归濯武山泉。倦鸿敛翼青霄上，啼鸟伤心白发边。拟注丹经寻故检，欲参道帙校真诠。看花载酒双溪曲，可得重来独惘然。
投老归田承敬则陈兄有诗见寄依韵奉答
作者：刘崧
朝代：明

莫怪经年相见稀，閒心已逐野云归。花间旧酿荼䕷酒，松下新裁薜荔衣。山树晓晴黄鸟并，野塘春涨白鱼肥。怜君坐病吟成癖，天上何人识少微。
拟古四章将适钟陵赠别廖子所
作者：刘崧
朝代：明

南征有孤雁，爰止河之洲。一雁西北来，飞鸣以相求。厥初异生族，及此同泳游。唼食以终日，中情甚绸缪。月落霜正飞，繁星激中流。岂不念群处，安居或多尤。肃肃待明发，逝此各有谋。鸣声倘相及，犹足慰离忧。茕茕幽闺妇，袅袅当窗柳。盛年而离居，忽忽伤老丑。临流采荷花，水深不见藕。愁如风中丝，错乱纷在手。独携合欢带，谁结同心纽。佳期谅不违，岁月浩难守。东邻淘眢井，拾得古时钗。并头馀一扇，长股折两叉。早辞腻粉污，甘就泥沙埋。至宝识夜气，寒光出瑶阶。鍊多色不改，世远制乃乖。沈唫伤老大，嗤笑来姝娃。淫巧夺众目，谅非时所谐。藏之第勿言，毋以伤我怀。少小同里闬，不识里闬人。与君南北巷，何似东西邻。束发事远游，不得长相亲。况复老大辈，长成先十春。飘飘林上风，亦逐车下尘。未必志气士，相疏遂沈沦。乃者涉中泽，言采秋风蘋。持赠同心者，庶以丽佩纫。春华岂不荣，憔悴易伤神。高谊媲金石，终为雷与陈。
拟古四章将适钟陵赠别廖子所·其一
作者：刘崧
朝代：明
体裁：古风

南征有孤雁，爰止河之洲。一雁西北来，飞鸣以相求。厥初异生族，及此同泳游。唼食以终日，中情甚绸缪。月落霜正飞，繁星激中流。岂不念群处，安居或多尤。肃肃待明发，逝此各有谋。鸣声倘相及，犹足慰离忧。
拟古四章将适钟陵赠别廖子所其三
作者：刘崧
朝代：明
体裁：古风

东邻淘眢井，拾得古时钗。并头馀一扇，长股折两叉。早辞腻粉污，甘就泥沙埋。至宝识夜气，寒光出瑶阶。鍊多色不改，世远制乃乖。沈唫伤老大，嗤笑来姝娃。淫巧夺众目，谅非时所谐。藏之第勿言，毋以伤我怀。
拟古四章将适钟陵赠别廖子所其二
作者：刘崧
朝代：明
体裁：古风

茕茕幽闺妇，袅袅当窗柳。盛年而离居，忽忽伤老丑。临流采荷花，水深不见藕。愁如风中丝，错乱纷在手。独携合欢带，谁结同心纽。佳期谅不违，岁月浩难守。
拟古四章将适钟陵赠别廖子所其四
作者：刘崧
朝代：明
体裁：古风

少小同里闬，不识里闬人。与君南北巷，何似东西邻。束发事远游，不得长相亲。况复老大辈，长成先十春。飘飘林上风，亦逐车下尘。未必志气士，相疏遂沈沦。乃者涉中泽，言采秋风蘋。持赠同心者，庶以丽佩纫。春华岂不荣，憔悴易伤神。高谊媲金石，终为雷与陈。
拟古赠友人别
作者：刘崧
朝代：明
体裁：古风

上山采兰苕，下山采杜蘅。采之何所为，将以遗远行。君行日以远，欢会日以浅。乡心一千里，日逐车轮转。石林夏气清，憩马到江干。杂佩粲琼玖，长祛峨弁冠。驱驰道旁子，赪颜触烦热。永怀高世心，炳炳照冰雪。秋风起天末，百草终摧残。君子谅不违，揽芳发长叹。
挽杨子将因乱客袁州后暂还乡复往寓所而卒
作者：刘崧
朝代：明
体裁：古风

昔归已伤迟，再往乃不返。云萍忽散迹，玉树犹在眼。高堂念夙昔，群季轧歌筦。嘉谷森特菀，华星粲孤皖。凄凄去干戈，窅窅隔丘坂。至今念行李，何日候还輚。寡妻负孩稚，弱弟拾遗简。独不见斯人，谁能不悲潸。
挽杨学录安吾先生
作者：刘崧
朝代：明
体裁：五言排律

遭乱临川郡，归来已二年。清羸惊病后，哀些落兵前。刻表新阡出，藏书旧业传。清心悬夜月，直气掩寒烟。谷迥松声合，庭虚桂影偏。修文从阁老，应数仲容贤。
挽邓子益
作者：刘崧
朝代：明
体裁：七言律诗

犹闻卧病柘塘村，忽报冥栖敛绿原。哭母仅馀三日泪，忆兄空断十年魂。藏书已逐家人散，吟卷翻凭故友存。乱定重寻迷旧迹，萧萧秋草閟荒园。
挽钟谨独先生
作者：刘崧
朝代：明
体裁：五言律诗

挥泪过东门，怀哉德义尊。新阡哀榇出，旧屋古书存。修竹仍深巷，幽花自小园。儒林有知己，好在立真言。
掘冢歌
作者：刘崧
朝代：明
体裁：古风

富田筑城令期急，创起高围防外敌。南山有石采凿难，尽掘坟茔取砖甓。千夫万卒腾山丘，大斧长镵隳墓头。子孙饮泣草间望，白骨纵横谁敢收。高标木牌书姓字，只禁文家旧坟地。将军为生不顾死，十日四门要城起。石累累，城矗矗，昔锢黄泉深，今见白日速。城中人欢，城外鬼哭。哭声寄语城中人，尔移我居当作邻。
携妻子入石龙山
作者：刘崧
朝代：明
体裁：七言律诗

十年奔走困风埃，此日飘蓬未拟回。谩说管宁浮海去，真成庞德入山来。窥猿惊挽崖藤落，寻鹿疑逢石壁开。从此畏人问名姓，短衣草具尽徘徊。
故元侍讲学士邵庵虞公尝作送赵子章还新安叙论述考亭夫子所以为学之方甚悉于篇终复系以诗意甚惓惓焉吾友寿阳继道吕君独好而录之以日诵而自省其必有得于斯言者矣因追和一首以属其后亦将以交勉而更励也
作者：刘崧
朝代：明
体裁：七言律诗

问君何事好斯吟，好语应知契悟深。大道行车应异辙，昔人求友本同心。道园云变秋先落，岳府天高月共临。往事蹉跎成永嘅，无因载酒过山阴。
数日无酒饮
作者：刘崧
朝代：明
体裁：古风

数日无酒饮，閒居谁与娱。岂惟情怀恶，颇觉文字枯。乃知古贤达，饮酒恒有道。陶然乘运化，混混忘机巧。举世桃李花，松柏摧为薪。泰华忽破碎，枭獍称鸾麟。如何今之人，有酒不肯饮。颦蹙终其身，岂不愚亦甚。
数日风雪不见武山稍霁出溪上见云气郁然喜赋一绝
作者：刘崧
朝代：明
体裁：七言绝句

武山秀色尽长松，曾宿泉亭夜听钟。溪上闭门三日雪，不知云气满西峰。
文登县
作者：刘崧
朝代：明
体裁：七言绝句

海岛沙寒倦马嘶，风潮雪暗水禽啼。去京已是三千里，家比京城更在西。
斋前山茶盛开承胡中翁王厚德携酒赏之赋茶字
作者：刘崧
朝代：明
体裁：七言律诗

为惜墙阴一片霞，张灯携酒出西家。要令清夜酬欢赏，不遣东风负叹嗟。香雾暗沾千叶翠，綵云低护万团花。知君不尽寻芳兴，赋罢宫茶赋粉茶。
斋前隙地列三石峰因植丛竹其下小雨隐映可爱
作者：刘崧
朝代：明
体裁：七言律诗

南园旧竹困支离，移过墙阴雨更宜。落落出群看两个，萧萧交翠待千枝。荒苔古石清閒地，细草虚庭隐士诗。即此尽堪消永日，鸣驺陌上欲何为。
斋前青蒿特盛或请薅除之惜其生意森蔚青翠可玩也谩赋一首
作者：刘崧
朝代：明
体裁：五言律诗

向来谁种汝，入夏总青青。幸不妨禾稼，犹能映户庭。惊风萦乱蝶，微雨下流萤。自是幽栖物，随时任悴零。
新年次钟彦卿
作者：刘崧
朝代：明
体裁：七言律诗

新年旧恨与谁论，破屋荒村独掩门。野雪苍茫迷井灶，江云掩冉逐旗幡。分来菜本烟初润，落尽梅花雨更繁。老雁悲鸣方北向，凭高无奈楚天昏。
新淦
作者：刘崧
朝代：明
体裁：五言律诗

乱山淦水上，雨气白如烝。古塔遗孤表，荒壖散百层。贾船初放桨，鱼屋稍悬罾。近有官军守，科征恐未能。
方丘生自号蒲衣道者由安成武功山避乱赣之兴国邑令陈文彬为筑长春道院以居之
作者：刘崧
朝代：明
体裁：七言律诗

曾骑黄鹤下青山，又憩长春候紫关。潋水月明花窅窅，武功云散草斑斑。偶携竹杖寻仙去，閒看蒲衣采药还。翠壁丹书如可访，石门铁锁定高攀。
旅夕
作者：刘崧
朝代：明
体裁：五言律诗

乡梦灯初破，寒窗雨渐疏。已愁秋向夕，况苦雁无书。异郡危新战，沧江倚旧庐。老亲应散疾，藜杖到阶除。
无题
作者：刘崧
朝代：明
体裁：七言绝句

水蛾扑扑飞烟暝，田狗荒荒吠月明。绛帐十围人半醉，青灯一点夜三更。
既四月末予西轩牡丹一枝最后开与戎葵掩映特盛时叔铭适自保定归隐若有相待之意因命酌快赏叔铭再用前绝句韵为寄兴不能已仍用韵奉荅并忆吕本拙佥宪按事中山未还归日当共一笑云
作者：刘崧
朝代：明
体裁：七言绝句

戎葵花早牡丹迟，刚值先生下马时。不便破除千斛酒，也应勾引数篇诗。
既四月末予西轩牡丹一枝最后开与戎葵掩映特盛时叔铭适自保定归隐若有相待之意因命酌快赏叔铭再用前绝句韵为寄兴不能已仍用韵奉荅并忆吕本拙佥宪按事中山未还归日当共一笑云
作者：刘崧
朝代：明
体裁：七言绝句

有客邯郸久未回，西厅无奈好花开。当筵纵赏何由共，日日开轩扫翠苔。
日西落行
作者：刘崧
朝代：明
体裁：古风

日西落，月东生，乌鸦绕天飞且鸣。鸦飞来宿府中树，府官坐衙不归去。暮归独宿公房西，柰尔哑哑中夜啼。五更鸦鸣月未堕，披衣又向衙中坐。
早出献州南门望京都有怀
作者：刘崧
朝代：明
体裁：七言律诗

星汉微茫欲曙天，郊原寂历带平川。断槎初拥沙河淩，枯树犹含野烧烟。健犊惯行驯应铎，蹇驴初试怯横鞭。登高南望神京远，彷佛红云是日边。
早春
作者：刘崧
朝代：明
体裁：七言律诗

早春延望怯风沙，清昼行吟见物华。退食广庭无一吏，护巢高树有群鸦。晴光荏苒榆开荚，红意相将杏作花。何许归鸿方北向，可怜远客正思家。
早春寄谭若骥时寓居桐林
作者：刘崧
朝代：明
体裁：七言律诗

珠林南上是桐林，愁绝閒居怅望心。蚤岁风涛嗟独往，残年雨雪忆相寻。鸟啼独树荒村晚，雁度重云极浦阴。石上梅花飘欲尽，拟携尊酒答春吟。
早春燕城怀古
作者：刘崧
朝代：明
体裁：七言律诗

不见当年百万家，萧条井邑暗风沙。苑墙雨坏空拦马，宫树烟昏自集鸦。部族向来誇猛鸷，野人无复记繁华。谁知俭德今王盛，更化同风极四涯。
早春燕城怀古
作者：刘崧
朝代：明
体裁：七言律诗

宫楼粉暗女垣欹，禁苑尘飞辇路移。花外断桥支赑屃，草间坏壁缀罘罳。酒坊当户悬荷叶，兵垒缘渠插柳枝。不见当年歌舞地，空馀松柏锁荒墀。
早春燕城怀古
作者：刘崧
朝代：明
体裁：七言律诗

海内苍生困乱危，宫中舞女斗腰肢。金渠水暖龙船出，彩阁花香翠辇移。松柏盘空皆偃盖，柳条拂地更垂丝。迷楼不独江都恨，鸟窜龙沙更可悲。
早春燕城怀古
作者：刘崧
朝代：明
体裁：七言律诗

秋月春花不可论，关河形势古来存。燕归邃阁铜鸾坠，人散高门石兽蹲。牛引柴车穿柳巷，马衔霜草出花园。由来在德非关险，不独阿房可断魂。
早春燕城怀古
作者：刘崧
朝代：明
体裁：七言律诗

金水河枯禁苑荒，东风吹雨入宫墙。树头槐子乾未落，沙际草芽青已黄。北口晚阴犹有雪，蓟门春早渐无霜。城楼隐映山如戟，笳鼓萧萧送夕阳。
早春燕城怀古
作者：刘崧
朝代：明
体裁：七言律诗

高城层观俯深濠，土屋人家结搆牢。旃裘已洗边塞习，弓马不数幽并豪。河交冻凌作平地，风捲沙堤如涌涛。犹有寒威锢松柏，那无春色到藜蒿。
早春登古城和罗惠卿
作者：刘崧
朝代：明
体裁：七言律诗

赣江清抱古城东，春日登临思不穷。兵后人家寒草外，烧馀僧寺夕阳中。粤台曾驻东朝迹，陈垒犹传北伐功。长忆来游钟磬静，独凭高阁听松风。
早朝七首
作者：刘崧
朝代：明

奉天门外唱班齐，雾隐回廊月正西。警跸传声团扇出，文楼挝鼓报鸡啼。禁树晨霜欲下时，垂鞭马上怯先知。午门月落闻金柝，城上风回见画旗。晓日曈昽射赤墀，侍臣奏事退班迟。龙旂凤扇参差出，又是彤墀下直时。圣主潜心古帝王，武楼降辇步长廊。壁间不遣丹青涴，尽揭先儒衍义章。警跸初传夜未央，朱衣当殿簇班行。忽宣内使移宫炬，分照儒臣读奏章。东苑金河水慢流，水边芳草弄轻柔。晚凉小盖诸王出，争控雕弓试紫骝。天设皇居象紫庭，文昌执法粲群星。午门东北红云起，遥见钟山万丈青。
早朝七首·其一
作者：刘崧
朝代：明
体裁：七言绝句

奉天门外唱班齐，雾隐回廊月正西。警跸传声团扇出，文楼挝鼓报鸡啼。
早朝七首其七
作者：刘崧
朝代：明
体裁：七言绝句

天设皇居象紫庭，文昌执法粲群星。午门东北红云起，遥见钟山万丈青。
早朝七首其三
作者：刘崧
朝代：明
体裁：七言绝句

晓日曈昽射赤墀，侍臣奏事退班迟。龙旂凤扇参差出，又是彤墀下直时。
早朝七首其二
作者：刘崧
朝代：明
体裁：七言绝句

禁树晨霜欲下时，垂鞭马上怯先知。午门月落闻金柝，城上风回见画旗。
早朝七首其五
作者：刘崧
朝代：明
体裁：七言绝句

警跸初传夜未央，朱衣当殿簇班行。忽宣内使移宫炬，分照儒臣读奏章。
早朝七首其六
作者：刘崧
朝代：明
体裁：七言绝句

东苑金河水慢流，水边芳草弄轻柔。晚凉小盖诸王出，争控雕弓试紫骝。
早朝七首其四
作者：刘崧
朝代：明
体裁：七言绝句

圣主潜心古帝王，武楼降辇步长廊。壁间不遣丹青涴，尽揭先儒衍义章。
早次楠木塘
作者：刘崧
朝代：明
体裁：七言绝句

月隐前峰雾不开，杉林十里路萦回。多情楠木塘边水，相送行人出岭来。
早泊蓼洲时徵乃颜将军赴淮夜捉送途者
作者：刘崧
朝代：明
体裁：五言律诗

微火明高碛，危樯倚近城。舟人惊暝窜，戎卒问晨征。牢落闻鸡犬，喧呼度甲兵。江淮方警急，行客倍含情。
早行雾中过田家失道
作者：刘崧
朝代：明
体裁：古风

我行烟雾中，不复辨原陆。幽幽闻鸡犬，隐隐见松竹。田家迷远近，阪路有崎曲。已觉瞻望劳，谁云往来熟。
旷伯逵移花竹石盆
作者：刘崧
朝代：明
体裁：古风

慈竹绿而贞，慎草青以润。披纷瑞香蟠，纠屈栀子韧。蓬然出众美，生意各欣振。虚庭荫深广，烈日光不瞬。泉石涵清妍，盎盆陟崇峻。移床坐其侧，凉吹飒两鬓。重门掩苔藓，尘迹戒蹂躏。赏幽君子心，席地频洒汛。茗瓯既己陈，酒盏焉得摈。高情寄林壑，乐此乐无竟。我惭去田园，畏暑剧焚烬。抱瓮息林阴，还思问田畯。
旷维宁于舟中架屋名临清轩
作者：刘崧
朝代：明
体裁：七言律诗

旷子雅怀江海情，船头葺屋爱临清。波间明月有时堕，水底白云终日行。幽鸟踏波看洗盏，老龙抱石听吹笙。伤心华屋成尘土，便拟从君觅翠瀛。
明日喜云从隐君自湴坑归再赋一首
作者：刘崧
朝代：明
体裁：七言律诗

南岸诸峰如累瓜，高人幽隐在烟霞。百年古桂寒无叶，十月丛梅早有花。断垄牛羊分客路，深池凫鸭共邻家。极知好客情逾厚，贳酒携琴到日斜。
春同旷伯逵周叔用徐仲孺登秋屏阁是日闻淮郡有警风沙黯然赋呈万德躬孙伯虞诸君子
作者：刘崧
朝代：明
体裁：七言律诗

古刹萧条隐石根，荒城高下带沙墩。断云南雁日初出，旷野北风天正昏。羽檄屡传淮甸急，龙艘犹滞海门屯。湖山不尽登临兴，回首乡园独怆魂。
春夕有怀
作者：刘崧
朝代：明
体裁：七言律诗

竹炉瀹茗火初残，苔榭收书露未乾。频剪烛花知夜久，偶拈酒斝觉春寒。社前有客锄瓜地，乱后谁家理药栏。不为閒情愁不寐，爱看明月过林端。
春夜论诗和王子让三首
作者：刘崧
朝代：明

明年期看上林花，烽火中原起叹嗟。旧业可堪沦草莽，高怀元不累尘沙。江草青青江水生，故人相见总怜情。云来雨去青天里，一日阴晴几变更。古今作者自联绵，白首穷愁也可怜。须信乾坤同照耀，肯教光景付流连。
春夜论诗和王子让三首·其一
作者：刘崧
朝代：明
体裁：七言绝句

明年期看上林花，烽火中原起叹嗟。旧业可堪沦草莽，高怀元不累尘沙。
春夜论诗和王子让三首其三
作者：刘崧
朝代：明
体裁：七言绝句

古今作者自联绵，白首穷愁也可怜。须信乾坤同照耀，肯教光景付流连。
春夜论诗和王子让三首其二
作者：刘崧
朝代：明
体裁：七言绝句

江草青青江水生，故人相见总怜情。云来雨去青天里，一日阴晴几变更。
春宴曲
作者：刘崧
朝代：明
体裁：古风

大鼓作鼍鸣，美人花间相对行。忽闻横吹座中起，吹出双双鸾凤声。凤声微茫作复止，飞入青天綵云里。当筵盛酒金屈卮，酌酒劝君君莫辞。不见堂前桃李树，昨日花发今空枝。东家作官闹车马，西邻从军能骑射。一生长客边塞间，芳时不在乡国下。何如载酒鸣云和，手折山花行唱歌。少年有酒不痛饮，白发满头君奈何。
春山伐木图
作者：刘崧
朝代：明
体裁：五言律诗

伐木春山里，千峰复万峰。蛟龙回别涧，麋鹿引行踪。风落崇冈桂，云开绝壁松。怀人咏鸣鸟，欲往愧无从。
春归
作者：刘崧
朝代：明
体裁：七言律诗

东风吹雨过横溪，两岸阴阴万木齐。江黑未看王鲔上，山青偏听子规啼。停舟远客劳相问，载酒佳人忆共携。春色又归愁未醒，南园花落草萋萋。
春日书怀次胡中翁
作者：刘崧
朝代：明
体裁：七言律诗

重帘风细雨波寒，乱后逢春尽笑欢。江渚有烟晴淡淡，乡山无雪翠盘盘。歌残白苧银屏曙，舞罢青萍锦带宽。西望故园归路近，满林桃李待君看。
春日出郊和杨公荣
作者：刘崧
朝代：明
体裁：古风

閒居惜阳丽，延睇川原平。忧端不自理，浊虑何由澄。怡怡惠风畅，杲杲旭日明。长怀杕杜叹，永眷伐木情。顾影褰我裳，沈唫抚我楹。林暄好鸟和，日暮浮云生。蚤伤离索居，矧复世患婴。素心在远道，何以遗芳馨。侧闻集群彦，近作南郊行。摅怀属觚翰，结欢逾弟兄。委佩鸣双珰，轻裘粲三英。意气重许与，片言山岳倾。蹇独苦局促，不得聆清评。宁逐车底尘，不随水中萍。末途及攀援，终焉策华名。弃繻去吴楚，驱马迈幽并。所渝同心者，视此白水盟。
春日即事二首
作者：刘崧
朝代：明

重门高键拥层基，古柏高槐荫近墀。瘦马来衔庭下草，乳鸦争夺树头枝。边城讼牒投何简，公府邮书报不迟。饱食频年无补报，春风消得鬓成丝。春来早起散晨衙，宴坐高堂又日斜。土燕冲檐时坠草，山禽引子自穿花。雕镌文字惭儒术，校理刑名重法家。犹有馀程消退食，东园隙地课锄瓜。
春日即事二首·其一
作者：刘崧
朝代：明
体裁：七言律诗

重门高键拥层基，古柏高槐荫近墀。瘦马来衔庭下草，乳鸦争夺树头枝。边城讼牒投何简，公府邮书报不迟。饱食频年无补报，春风消得鬓成丝。
春日即事二首其二
作者：刘崧
朝代：明
体裁：七言律诗

春来早起散晨衙，宴坐高堂又日斜。土燕冲檐时坠草，山禽引子自穿花。雕镌文字惭儒术，校理刑名重法家。犹有馀程消退食，东园隙地课锄瓜。
春日奉次罗肇简郑同夫
作者：刘崧
朝代：明
体裁：七言律诗

不见故人心惘然，也应无赖枕书眠。閒寻碧草日又暮，落尽桃花春可怜。云隔双峰归雁后，水生三峡乱帆前。客怀慰藉思倾倒，冲雨能来白马鞯。
春日怀金精旧游
作者：刘崧
朝代：明
体裁：古风

明月出东壁，众星亦煌煌。念我平生友，邈在天一方。春风起中泽，百草何茫茫。岁月奄以逾，所悲半存亡。缅怀昔合并，言笑得共将。朝游将军幕，暮宿羽士房。列骑奏鼓笳，飞觞鸣佩珰。金精既揽秀，石华复褰芳。汎渚拾翠羽，憩林撷玄霜。情好夙所敦，啸歌乐未央。浮云一朝散，东西永相望。事往迹空存，时移心孔伤。我行属绪春，怀远登崇冈。跋彼重滩阻，云石聿苍苍。石鲸久潜伏，木鹤安能翔。岂无一尺书，感此道路长。愿因托飘风，宛转吹君裳。终然虑回远，伫立以彷徨。
春日承鹏举过余林居适留龙陂山中不果会蒙寄诗三绝趣余入武山依韵奉荅
作者：刘崧
朝代：明

仙女石前愁日晡，松林风急鸟争呼。谁传天上瑶华曲，惊倒花间碧玉壶。小作寻春漫浪游，君来不得事攀留。青青杨柳王摩诘，艳艳桃花皮日休。想见北岩云锦堆，野花如雪照人开。云峰寺里啼莺早，定约清明载酒来。
春日承鹏举过余林居适留龙陂山中不果会蒙寄诗三绝趣余入武山依韵奉荅·其一
作者：刘崧
朝代：明
体裁：七言绝句

仙女石前愁日晡，松林风急鸟争呼。谁传天上瑶华曲，惊倒花间碧玉壶。
春日承鹏举过余林居适留龙陂山中不果会蒙寄诗三绝趣余入武山依韵奉荅其三
作者：刘崧
朝代：明
体裁：七言绝句

想见北岩云锦堆，野花如雪照人开。云峰寺里啼莺早，定约清明载酒来。
春日承鹏举过余林居适留龙陂山中不果会蒙寄诗三绝趣余入武山依韵奉荅其二
作者：刘崧
朝代：明
体裁：七言绝句

小作寻春漫浪游，君来不得事攀留。青青杨柳王摩诘，艳艳桃花皮日休。
春日次萧鹏举二首
作者：刘崧
朝代：明

野客愁无赖，春来常晏眠。有时携美酒，独酌向青天。种豆珠林下，看花石屋前。故人不可见，佳句乃联翩。闻说南溪上，乱馀春可怜。花开愁落日，草长记流年。赋拟传金谷，茶应记玉川。寻常西郭路，思尔隔风烟。
春日次萧鹏举二首·其一
作者：刘崧
朝代：明
体裁：五言律诗

野客愁无赖，春来常晏眠。有时携美酒，独酌向青天。种豆珠林下，看花石屋前。故人不可见，佳句乃联翩。
春日次萧鹏举二首·其二
作者：刘崧
朝代：明
体裁：五言律诗

闻说南溪上，乱馀春可怜。花开愁落日，草长记流年。赋拟传金谷，茶应记玉川。寻常西郭路，思尔隔风烟。
春日江上对酒柬僧惟善汤子敏萧居仁
作者：刘崧
朝代：明
体裁：七言律诗

溪上桃源自可寻，落花流水昼沉沉。云连木栅藤萝暗，日转柂楼杨柳深。几处雁群归塞北，谁家燕子掠波心。十年漂泊还相聚，莫惜酣歌酒满斟。
春日游武山柬同游者
作者：刘崧
朝代：明
体裁：古风

携酒陟层巘，披榛趁幽途。眷言宾友集，乐此山水娱。烟峦既合沓，风磴复盘纡。济济丽服偕，洋洋清奏俱。维时春气暄，谷鸟鸣相呼。丛柯自交叶，花萼方承跗。始登天宝坛，稍瞰北岩隅。丹井注紫霞，云峰耀玄珠。龙洞辟南巅，层宫俨清都。纵目领众奇，游心周八区。相劝各欢饮，击鼓吹笙竽。立监视行觞，更仆佐倾壶。舒怀或同笑，愤志亦独吁。所欣契谊齐，幸免礼法拘。言归已向夕，落日相携扶。奕奕花间灯，馀辉烂星湖。岂曰恣沈湎，庶用弥忧虞。寄言城市子，此乐今恐无。
春日登楼和溪南韵
作者：刘崧
朝代：明
体裁：七言律诗

碧涧青峰烂不收，岧峣百尺见飞楼。风腾鹳雀云间出，日射鲸鳌海上浮。石浦草生迷客望，龙门花落忆仙游。知君剧有登临兴，日日题诗倒瓮头。
春日萧氏静安堂同诸客赏兰赋长律一首
作者：刘崧
朝代：明
体裁：七言排律

根移澧浦植盆沙，好在兰陵隐士家。翠颖齐抽千万叶，玉芽初试两三花。丹房晓浥金茎露，紫晕春寒石洞霞。幽操能忘尼父叹，哀歌敢动楚人誇。林间解佩伤薋菉，江上停舟感揭车。幸过高堂春酒熟，与君烂醉答年华。
春日见豫樟落叶有感
作者：刘崧
朝代：明
体裁：七言绝句

豫樟凝绿雪霜中，何事春来一转蓬。自是新条更旧叶，不关摇落是东风。
春日谩兴柬邹使君
作者：刘崧
朝代：明
体裁：七言绝句

暖风疏雨净尘埃，林下幽居锁绿苔。昨日桃花浑落尽，去年燕子却飞来。
春日过薛益书舍小酌得春字
作者：刘崧
朝代：明
体裁：七言律诗

二月飞花独怆神，几家归燕不逢人。偶因看竹寻幽径，愧尔移尊出近邻。赤地蒹葭淮甸雨，画船杨柳楚江春。薛华歌调从来好，愁绝新声泪满巾。
春日述怀二首答萧翀
作者：刘崧
朝代：明

乱馀无地托幽栖，满目风尘失故溪。身拙自怜蚕缩茧，家空偏感燕巢泥。草生北渚愁矰雁，花落东郊忆斗鸡。抱膝独成梁甫叹，故人何许重相携。落日荒村断往还，閒居空复叹间关。溪凫对浴柳当户，野鸟乱啼花满山。夜雨怀人魂梦远，春风欺客鬓毛斑。相知赖有王司直，呼酒时时慰旅颜。
春日述怀二首答萧翀·其一
作者：刘崧
朝代：明
体裁：七言律诗

乱馀无地托幽栖，满目风尘失故溪。身拙自怜蚕缩茧，家空偏感燕巢泥。草生北渚愁矰雁，花落东郊忆斗鸡。抱膝独成梁甫叹，故人何许重相携。
春日述怀二首答萧翀其二
作者：刘崧
朝代：明
体裁：七言律诗

落日荒村断往还，閒居空复叹间关。溪凫对浴柳当户，野鸟乱啼花满山。夜雨怀人魂梦远，春风欺客鬓毛斑。相知赖有王司直，呼酒时时慰旅颜。
春日述怀五首
作者：刘崧
朝代：明

蝼蝈当夜鸣，禽鸟亦晨喧。岂不感芳序，乘时如有言。鄙人昧达识，沈郁寡所宣。触物惧乖违，噂沓焉得论。高言谁为倡，欲吐且复吞。庶几服玄默，于道契弥敦。青青道傍柳，郁郁园中葵。葵长有芳叶，柳生无完枝。所托势则殊，荣悴固其宜。寄言乘时者，皦皦难自持。春雨沛嘉树，动与旬朔逾。积阴滞群品，流潦溢九衢。摵摵西北风，冥冥混晨晡。云解复旋布，出日不须臾。三农苦告雨，苗腐麦恐无。陵衍卒骞崩，涔污拟瀛湖。居人惧沈垫，行者愁沾濡。明明青皇令，阳德乃不敷。至仁本滋育，岂曰肆毒荼。所忧后炎赫，閟啬成焦枯。芳序积霪雨，凄其薄凉风。物情感催促，世故伤樊笼。宛宛陵中苕，㠜㠜江上枫。新荑掩茂绿，旧蘤舒轻红。调音愧流莺，矫翼怍冥鸿。沈郁坐中庭，幽赏谁与同。援琴发绿水，操翰萦文虹。志惬本理齐，处裕在德丰。推移有常运，深穆自玄功。永言契达观，毋为戚终穷。盈盈东窗姝，粲粲西楼姬。东风二三月，相向拂娥眉。娥眉各宛曲，玉佩光陆离。鸣筝左右弹，凤管双双吹。曲意承光宠，惜此艳阳时。南邻有少妇，闭门敛容仪。碧草掩行迹，白日守空帷。过时独不售，徒为当世嗤。
春日述怀五首·其一
作者：刘崧
朝代：明
体裁：古风

蝼蝈当夜鸣，禽鸟亦晨喧。岂不感芳序，乘时如有言。鄙人昧达识，沈郁寡所宣。触物惧乖违，噂沓焉得论。高言谁为倡，欲吐且复吞。庶几服玄默，于道契弥敦。
春日述怀五首·其四
作者：刘崧
朝代：明

芳序积霪雨，凄其薄凉风。物情感催促，世故伤樊笼。宛宛陵中苕，㠜㠜江上枫。新荑掩茂绿，旧蘤舒轻红。调音愧流莺，矫翼怍冥鸿。沈郁坐中庭，幽赏谁与同。援琴发绿水，操翰萦文虹。志惬本理齐，处裕在德丰。推移有常运，深穆自玄功。永言契达观，毋为戚终穷。
春日述怀五首其三
作者：刘崧
朝代：明
体裁：古风

三农苦告雨，苗腐麦恐无。陵衍卒骞崩，涔污拟瀛湖。居人惧沈垫，行者愁沾濡。明明青皇令，阳德乃不敷。至仁本滋育，岂曰肆毒荼。所忧后炎赫，閟啬成焦枯。
春日述怀五首其二
作者：刘崧
朝代：明
体裁：古风

青青道傍柳，郁郁园中葵。葵长有芳叶，柳生无完枝。所托势则殊，荣悴固其宜。寄言乘时者，皦皦难自持。春雨沛嘉树，动与旬朔逾。积阴滞群品，流潦溢九衢。摵摵西北风，冥冥混晨晡。云解复旋布，出日不须臾。
春日述怀五首其五
作者：刘崧
朝代：明
体裁：古风

盈盈东窗姝，粲粲西楼姬。东风二三月，相向拂娥眉。娥眉各宛曲，玉佩光陆离。鸣筝左右弹，凤管双双吹。曲意承光宠，惜此艳阳时。南邻有少妇，闭门敛容仪。碧草掩行迹，白日守空帷。过时独不售，徒为当世嗤。
春昼
作者：刘崧
朝代：明
体裁：七言绝句

池南欹柳燕将雏，门巷新晴转绿芜。花隔小窗人不到，一帘香雾斗摴蒱。
春暮
作者：刘崧
朝代：明
体裁：七言律诗

山木深深叫子规，庭花冉冉送游丝。正怜白发新添后，况是青春欲暮时。高阁卷书看燕子，小池对酒爱鹅儿。青山自信乡园好，归计他年尚未迟。
春暮归自石壁泷偶题柬鹏举
作者：刘崧
朝代：明
体裁：七言绝句

十日山行归较晚，燕雏飞起过西家。东风也似无聊赖，开遍墙头白白花。
春暮承刘子礼枉顾喜聆近作赋此奉酬
作者：刘崧
朝代：明
体裁：七言律诗

故人远自山中至，三月风花正渺然。高馆听莺怜白日，画船载酒忆当年。泥涂早识璠玙器，江海能传锦绣篇。已觉愁怀剧倾写，裹茶犹拟试春泉。
春望
作者：刘崧
朝代：明
体裁：七言绝句

荒城人散草如烟，豺虎西来望市廛。肠断城南望城北，春深无计得归田。
春耕
作者：刘崧
朝代：明
体裁：古风

春耕恒苦迟，夏旱乃独早。青青田中稼，忽忽同秋草。雨露久消歇，泉源亦枯槁。天高多惊风，赤日行杲杲。微生恒寡欲，衣食宜有道。劳力冀所资，遘凶岂云好。古人九年备，捐瘠得善保。孰能澹无营，饮水以终老。
昭君祠
作者：刘崧
朝代：明
体裁：五言绝句

承诏辞金阙，衔悲入塞城。可怜沙上月，浑似汉宫明。
晓起
作者：刘崧
朝代：明
体裁：七言律诗

墟落苍凉曙色催，鸡鸣已断鸟声回。千峰宿雨随云散，万壑奔泉隐地来。客路叶飞随处有，故园菊在为谁开。愁来心绪浑无赖，自掩柴扉坐绿苔。
晓起
作者：刘崧
朝代：明
体裁：五言律诗

楼笳低塞雁，邻火起庭鸦。城歇征人柝，门喧过客车。风枝涂白露，霜叶覆黄沙。底事边隅梦，经时不到家。
晚下北岩过临溪和萧国录子所韵
作者：刘崧
朝代：明
体裁：七言律诗

清歌游遍武山岩，古寺桥西晚驻骖。风引泉声弦奏五，云摩石角剑攒三。自惭报玖空投李，谁与盈襜更采蓝。解带醉眠林下石，看人香火事瞿昙。
晚兴
作者：刘崧
朝代：明
体裁：七言律诗

高馆沉沉当翠微，晚凉幽兴莫相违。乱萤出草光不定，独鸟渡溪风乍稀。北港泉声喧野碓，东家月色净柴扉。遥怜儿女当窗小，忆我经年行未归。
晚兴和周所安韵
作者：刘崧
朝代：明
体裁：七言绝句

江上看云踏雪归，满墙竹色净柴扉。十年京国春风梦，犹忆承恩出紫薇。
晚兴次圭上人韵
作者：刘崧
朝代：明
体裁：五言律诗

何地可幽寻，南方多翠岑。水流村涧远，树拥石门深。事感升沉迹，愁牵去住心。终然恋禅寂，十日坐林阴。
晚凉同常伯敬黄子邕过杨伯谦湖上书舍值伯谦出未归子邕买酒小酌联句
作者：刘崧
朝代：明
体裁：五言律诗

酌酒湖阴晚，移床竹径凉。高荷凌水碧，幽草入林香。问字过从数，联诗叹语长。却怀杨宪史，骑马出东坊。
晚出恩县南镇市中
作者：刘崧
朝代：明
体裁：六言诗

到处蓬蒿古市，谁家桑枣新园。群鸦暮落高树，独客寒归远村。
晚出溪上将登武山不果
作者：刘崧
朝代：明
体裁：古风

理筴迈前路，将言陟高岑。中途阻且艰，忽复至夕阴。林木郁萧森，烟雾亦何深。不见好鸟翔，但闻哀猿唫。重明曷由际，怅望此嵚崟。恒恐岁年暮，遂为霜雪侵。恻怆不能言，泪下忽沾襟。
晚出登前冈候王徵君不至
作者：刘崧
朝代：明
体裁：古风

出门候亲知，引望欣往即。崇林既前登，修坂亦屡陟。浮云正东驰，馀景忽西匿。漠漠烟散霏，稍稍昏向极。驱车来何迟，远近谁与测。行非多岐累，鞅岂中道息。幽期宁独违，冲想竟难抑。欲留感凄冥，更往念艰棘。簪盍谅勿疑，忧纷已盈臆。鴥彼晨风翔，何日倩飞翼。
晚出西关
作者：刘崧
朝代：明
体裁：五言律诗

戈戟重门固，风尘过客稀。飞禽愁战格，屯卒怪儒衣。野旷北风劲，天高西日微。苍茫愁满眼，欲往惜心违。
晚望
作者：刘崧
朝代：明
体裁：五言律诗

山气碧氤氲，深林带夕曛。人归孤嶂晚，犬吠隔溪云。杉竹何年种，烟尘此地分。桃源宁异此，犹恐世人闻。
晚望
作者：刘崧
朝代：明
体裁：五言绝句

山背村墟近，山头径路微。夕阳杉树下，时见一人归。
晚次雩都县
作者：刘崧
朝代：明
体裁：五言律诗

寂历春江上，城门对县安。人家依水竹，云塔倚风湍。问酒林花落，维舟浦树寒。欲眠愁向夕，渔火下长滩。
晚游兴福寺奉和从兄本泉韵
作者：刘崧
朝代：明
体裁：七言绝句

童童飞盖出松萝，公子多情奈晚何。滩下绿波浓似酒，月明更拟棹船歌。
晚酌胡守中湖亭同旷伯逵赋二首
作者：刘崧
朝代：明

杨柳中间一草亭，石桥流水带回汀。日含细雾明丹阁，雨逐凉风入翠棂。萍底霞翻鱼漾鬣，竹间雪堕鹤梳翎。楼台北渚催残景，烽火西山隐落星。公子幽居湖水西，苇篱莎径踏春泥。门前车马有谁到，池上犁锄还自携。当槛柳枝垂叶短，出畦瓜蔓引花齐。几时载酒从栖隐，日坐林阴听鸟啼。
晚酌胡守中湖亭同旷伯逵赋二首·其一
作者：刘崧
朝代：明
体裁：七言律诗

杨柳中间一草亭，石桥流水带回汀。日含细雾明丹阁，雨逐凉风入翠棂。萍底霞翻鱼漾鬣，竹间雪堕鹤梳翎。楼台北渚催残景，烽火西山隐落星。
晚酌胡守中湖亭同旷伯逵赋二首其二
作者：刘崧
朝代：明
体裁：七言律诗

公子幽居湖水西，苇篱莎径踏春泥。门前车马有谁到，池上犁锄还自携。当槛柳枝垂叶短，出畦瓜蔓引花齐。几时载酒从栖隐，日坐林阴听鸟啼。
晚集舒氏山楼有戏予不饮者赋此寄怀
作者：刘崧
朝代：明
体裁：七言律诗

近郭青山故满楼，登临犹及送清秋。干时虚拟扬雄赋，对酒真成王粲愁。水国冥鸿寒历历，林梢白鹭晚悠悠。谩将强饮酬清赏，已觉归心屈壮游。
晨兴
作者：刘崧
朝代：明
体裁：古风

晨兴理短发，日晏闻儿咿。老妻向我言，何以具晨炊。畦蔬委霜雪，采摭无馀遗。年丰乏储粟，矧此丧乱时。忽闻剥啄声，谓有好客来。弃置出迎客，兀坐方哦诗。中有至乐者，相视亦解颐。乌能累妻子，戚戚忧寒饥。
晨兴
作者：刘崧
朝代：明
体裁：古风

露气旦弥肃，况在山谷里。秋高草木滋，羃䍥浩如洗。微茫破云雾，日色上苍翠。乍寒感时序，向晓念行李。禽栖尚敛翼，客起方振袂。风动池上枝，时时听清坠。
晨起忆陪禁城早朝
作者：刘崧
朝代：明
体裁：七言律诗

禁城五鼓点声催，曾趁初朝列序陪。宸极中间银烛动，午门西上钥鱼开。近臣奏事趋丹陛，内史传宣出紫台。此日燕城更千里，长瞻云气隔蓬莱。
景州道中
作者：刘崧
朝代：明
体裁：六言诗

前辕驾两黄犊，后轓悬一青壶。道上人方避路，车中我自观书。
暮归二首
作者：刘崧
朝代：明

驯犬闻我归，起迎出前阶。饥猫如娇儿，奋跃入我怀。閒居感物理，岂以形自乖。攘攘殊趋者，孰云真我侪。日暮骑马归，惊踏天上雪。北风吹寒沙，高树低欲折。谁怜牛车行，来往同一辙。
暮归二首·其一
作者：刘崧
朝代：明
体裁：古风

驯犬闻我归，起迎出前阶。饥猫如娇儿，奋跃入我怀。閒居感物理，岂以形自乖。攘攘殊趋者，孰云真我侪。
暮归二首其二
作者：刘崧
朝代：明
体裁：古风

日暮骑马归，惊踏天上雪。北风吹寒沙，高树低欲折。谁怜牛车行，来往同一辙。
暮归至江口无舟投宿洲上田家
作者：刘崧
朝代：明
体裁：五言律诗

野渡初维楫，林居早闭门。陂塍交白水，灯火向黄昏。问客安行李，呼儿具酒樽。艰难昧生理，深愧老翁言。
曾君育骏马歌
作者：刘崧
朝代：明
体裁：古风

曾君好马有马癖，昔买骏马千金直。一从徵刷上天衢，每见流星想行迹。今年得马胜前马，八尺垂钩汗流赭。落花风细草如烟，时控青丝出原野。官中多马劳驰驱，得似此马闲且都。朝行疑逐飞鸟没，昼浴恐与神龙趋。逝兹太平麟凤从，此马自在此林中。几人相马识神骏，骨骼卓荦真奇雄。溪崖泥盘石角溅，戒尔圉人勿轻贱。清刍黑豆未渠饱，锦障金羁竟谁荐。君不闻幽并马群五色俱，北客长驱愁远途。南来往往凋丧尽，似此骏骨一匹无。似此骏骨一匹无，临风为尔增嗟吁。
曾氏蕙花
作者：刘崧
朝代：明
体裁：七言律诗

闻说新安处士家，萧萧兰蕙照晴沙。翠交庭户三千本，玉立风霜一万花。帝子带纕承白露，仙人旌旆散晴霞。为君细读灵均赋，安得携壶载小车。
月出
作者：刘崧
朝代：明
体裁：五言律诗

月出光初发，客行烟水中。船头当北斗，竿尾信南风。蛟室侵崖黑，渔灯照岛红。飘飘今夕缆，何处系青枫。
月夜与旷伯逵夜坐
作者：刘崧
朝代：明
体裁：五言绝句

月上乌柏林，光射山茶叶。叶底白蛾飞，团团似蝴蝶。
月夜舟中
作者：刘崧
朝代：明
体裁：古风

溯舟忽淹逾，日入愁将夕。江流星斗回，月出洲渚白。飘飘风中蓬，渺渺槎上客。利涉吾岂贪，归哉问林宅。
月夜舟行
作者：刘崧
朝代：明
体裁：五言绝句

夜气方泬寥，天水相涵映。船开桡棹鸣，山远岩谷应。
月夜舟行
作者：刘崧
朝代：明
体裁：五言绝句

远林烟羃羃，宿草露娟娟。沙渚鹭初起，渔舟人未眠。
月夜舟行
作者：刘崧
朝代：明
体裁：五言绝句

青山如佳人，临流心不竞。云生姿太奇，月照影逾静。
月落
作者：刘崧
朝代：明
体裁：五言绝句

月落山正昏，群乌乱鸣起。客子中夜行，相呼渡烟水。
月落
作者：刘崧
朝代：明
体裁：七言绝句

月落荒村梦自惊，隔窗人静一灯明。狂风忽起楼西树，听得枯枝坠瓦声。
有咏胡麻花者同赋一首
作者：刘崧
朝代：明

挺挺芳茎节节花，轻盈有态瑩无瑕。金绳雪铸千铃小，宝树霜悬万盖斜。云影茏葱栖翠陇，雨香历乱扑晴沙。苦心独抱秋房冷，会压琼脂滴绛霞。
有怀山中故人萧学文因题于古木画图之左并寄
作者：刘崧
朝代：明
体裁：七言律诗

梁塘远在武山西，千里相思意欲迷。庭下紫芝随露长，楼前红树与云齐。何由问讯传鱼素，每忆过从信马蹄。美酒输君閒百斛，只今安得醉如泥。
有怀王太守子启时为崇庆府往时子启自广西赴京与予相见未几予赴官北平尝约叙别以病阻未至
作者：刘崧
朝代：明
体裁：七言律诗

二十年来南浦客，八千里外锦城仙。水边送别秋风早，马上怀人夜月圆。载酒渡江怜往日，听猿出峡定何年。只今飘泊桑乾曲，西望酣歌一惘然。
有怀王太守子启时为崇庆府往时子启自广西赴京与予相见未几予赴官北平尝约叙别以病阻未至
作者：刘崧
朝代：明
体裁：七言律诗

二月金陵相见时，小东门外柳丝丝。登楼尚想题诗处，对酒空怀送别期。官市马嘶红日上，宫门莺啭绿阴移。遥怜风雨龙江路，一棹烟波独去迟。
有怀王太守子启时为崇庆府往时子启自广西赴京与予相见未几予赴官北平尝约叙别以病阻未至
作者：刘崧
朝代：明
体裁：七言律诗

旷子南园清夜游，忆曾放棹过中洲。花间吹笛啼青凤，竹底烧灯走翠虬。一月醉来浑不醒，十年老去谩多忧。庭前想见青青树，依旧梅花满上头。
有怀王太守子启时为崇庆府往时子启自广西赴京与予相见未几予赴官北平尝约叙别以病阻未至
作者：刘崧
朝代：明
体裁：七言律诗

龙湾桥上秋初月，珠浦亭前日暮云。把酒曾从终夕醉，寄书定约几时闻。乌台节带冰霜操，蚕国诗成锦绣文。谩忆青春曾作伴，谁怜白发更离群。
有感
作者：刘崧
朝代：明
体裁：七言律诗

棼泯丝绳不可治，纵横豺虎竟相违。春秋有战元非义，曹桧无风不足思。野庙祭馀乌逐逐，荒城人散狗累累。风尘满地居难卜，山泽何年草可蓍。
有虎行
作者：刘崧
朝代：明
体裁：古风

有虎有虎白额张，穴巢养子南山阳。十年饥啸望城市，不食近山牛与羊。乡民不知攫噬苦，叩首相呼拜神虎。通衢白昼虎出入，从此乡民少防护。一朝南行挟虎群，摇尾梢梢高入云。长驱百里入城郭，神虎经过人不闻。忽然凭怒风惨悽，赤手搏人如搏麑。饮血血成河，啖肉肉作泥。饫酣三日虎乃去，犹负犬豕归其栖。可怜李将军，有弓不敢射。却驱残卒守空城，更筑新围高百尺。
望仙坛岭
作者：刘崧
朝代：明
体裁：七言绝句

东望仙坛第一峰，倚天秀色尽寒松。春来山下多风雨，黄土潭深有卧龙。
望月吟
作者：刘崧
朝代：明
体裁：七言绝句

一二初三眉黛横，佳人夜夜望琼英。无端数到团圆后，圆不多时缺又生。
望横塘诸山怀玉性萧先辈
作者：刘崧
朝代：明
体裁：七言绝句

白发曾闻一老翁，巍科当日仰高风。乡人遥指读书处，多在林间野寺中。
望汉献王陵
作者：刘崧
朝代：明
体裁：七言绝句

单家桥下雪横冰，草树连云掠冻鹰。汉业已荒河水在，行人遥指献王陵。
望海
作者：刘崧
朝代：明
体裁：七言绝句

独上高原望海堤，黄云白浪使人迷。无端路近青铜港，流水三条尽向西。
望白竹岩
作者：刘崧
朝代：明
体裁：五言律诗

窈窕缘苔涧，逶迤带草堂。松桥通石径，竹栅间山塘。远树晴烟白，落花春水香。几时游白竹，应踏石为梁。
望雷阳城
作者：刘崧
朝代：明
体裁：七言律诗

四原如席万山穷，南望雷阳杳渺中。风捲草沙鸣淅沥，日衔川雾转曈昽。山场云逐盐烟起，野港潮随蜃雨通。不尽登临怀古意，喜闻遗庙有旌忠。
朝抱一印出
作者：刘崧
朝代：明
体裁：古风

朝抱一印出，暮抱一印归。公家有严程，出入焉敢违。吏曹方劻勷，文牍正填委。力弱惊任隆，劳微愧恩私。
朝采南园栗
作者：刘崧
朝代：明
体裁：古风

朝采南园栗，暮捧贤能书。贤书岂不荣，食力意有馀。念昔事先训，读书本菑畬。时危乃弗殖，竟与耕凿疏。昨者出充赋，黾勉应里胥。擢秀或偶然，揣分良惕如。置筐忽叹息，我奚以自抒。风尘蔽江海，戈甲满州闾。再拜谢乡老，返我林下居。行已贵实践，徇人俱虚誉。恻恻念时序，悠悠随卷舒。
杀蛇篇
作者：刘崧
朝代：明
体裁：古风

蛇虺各有穴，合在岩谷陬。明明庭宇间，岂尔之所游。灵蟾无爪牙，草宿甚优游。尔乃攫食之，吞噬不少休。嗟尔毒螫性，吐燄若火抽。潜乘夜色暝，巧伺人迹幽。触草或尽死，杀人甚戈矛。恻恻仁者心，嫉之若仇雠。奋挺往击之，妖言焉得留。首毙文锦裂，钩尾委不收。观者愤稍抒，蟾脱金背浮。呼童出弃此，转置湖水头。犹恐毒流波，瘗之向崇丘。念昔大禹治，驱蛇菹泽投。叔敖患两首，阴德跻公侯。圣哲忽已远，草木塞道周。纷纷蛇蜮交，毒疠遍九州。养虎方刲豚，食狼乃刳牛。彼哉独何心，良善生怨尤。我歌杀蛇篇，歌竟泪自流。为此乃旷逵，古人谁与俦。
李知事廉辅得奇石如雪因命名雪石
作者：刘崧
朝代：明
体裁：五言律诗

西岭千秋白，山阴六月寒。终然天外远，宜尔座中看。映日光相射，含云气独完。惟馀苔藓色，彷佛似青峦。
杏园观赤文挹射弓
作者：刘崧
朝代：明
体裁：五言律诗

公子杏园中，邀人射角弓。张弦惊满月，鸣镝应长风。力倚千钧重，心期一中工。清秋鞍马健，莫谩拟飞鸿。